#digiretee – ylpeästi osaava – Osaava Tredu\n#digiretee – ylpeästi osaava\nEtusivu/Etäopetus, eTredu, Osaava Tredu, Startti/#digiretee – ylpeästi osaava\nDigitaalisuudesta on tullut osa käytännön arkea. Puhutaan myös digimurroksesta, joka on enemmän kuin vain digitaalisten välineiden tai teknologioiden käyttöä. ”Digimurros tarkoittaa muun muassa palveluyhteiskunnasta siirtymistä itsepalveluyhteiskuntaan ja kehityksessä mukana pysyminen edellyttää uusien digitaitojen hallintaa”, kuvaa Jyväskylän yliopiston professori Pekka Neittaanmäki. Eriarvoistumisen välttämiseksi myös ammatillisen oppilaitoksen on pysyttävä mukana oman henkilökunnan osaamisen riittävässä kehittämisessä, jotta tarvittavia taitoja voidaan siirtää edelleen opiskelijoiden osaamiseksi.\nMyös Euroopan Unioni näkee erittäin tärkeänä opiskelijoiden riittävien digitaitojen hallinnan. EU:n arvion mukaan 90% tulevaisuuden töistä vaatii niitä. Nuoret voivat olla taitavia käyttämään kännykkää, mutta työelämässä vaadittavien digitaitojen osaamisen kehittymiseen vaatii koulutusta ja käytännön esimerkkeihin soveltamista. Lisäksi monet jo ammatissa toimivat tarvitsevat työelämän muutosten vuoksi osaamisensa päivittämistä. Yksittäisten digivälineiden käytön eipäs-juupas -keskustelusta on siirryttävä tarkastelemaan organisaation toimintatapojen muutosten ja henkilökunnan osaamisen kehittämisen tarpeita.\nTredun johto haluaa kiinnittää huomiota digitaalisuuteen liittyvien tavoitteiden määrittelyyn ja Tredun digiohjelman valmistelu on aloitettu. Sen alustava nimi on eTredu-ohjelma. Valmisteleva työryhmä kokoaa aineistoa ja ajatuksia eri tavoin. Niistä on vuoden 2021 syksyllä tehty\n– kerätty taustatietoja viranomaislähteistä ja muista aiheeseen liittyvistä dokumenteista sekä keskusteluista\n– johdon haastattelut\nTyötä jatketaan kokoamalla eri kokoonpanoilla olevien ryhmien ajatuksia aiheesta. Kutsuttuja ovat opiskelijoiden, opettajien ja kehittäjien edustajat. eTredu-ohjelma valmistuu vuoden 2022 maaliskuussa.\nMitä #digiretee on\nJohtaja Outi Kallioinen toi keskustelussa esille tärkeänä sen, että tuleva eTredu-ohjelma perustuisi Tredun arvoihin (rohkea, retee ja reilu). Hän katsoi, että eityisesti reteys sopisi tähän digitaalisuuden kehittämiseen erityisen hyvin. Eli tredulainen voisi olla ylpeä omasta ammatillisesta osaamisestaan myös digitaitojensa osalta. Keskustelussamme ideoitiin Tredun digikehitykselle oma merkintä: #digiretee.\nKehitysjohtaja Tuula Hoivala ja koulutusjohtaja Ari Mäkitalo totesivat aiheeseen liittyvän keskustelun aikana, että Tredun on oltava sellainen työelämän yhteistyökumppani ja oppilaitos, jossa voidaan opiskella työllistymiseen vaadittavia taitoja. Tärkeänä pidettiin myös sitä, että myös aikuiset tai työelämässä olevat löytäisivät Tredusta itselleen mielekästä opiskeltavaa sekä sisällötään että joustavilta toteutustavoiltaan.\nEdelleenkin ammatilliset aineet vaativat käytännön tekemistä, mutta niiden teorian opettamiseen tai opiskelijan osaamisen kehittymisen todentamiseen voi yhdistää digivälineitä ja teknologiaa. Johtoryhmän vuoden viimeisessä kokouksessa keskusteltiin myös verkko-opetuksen vaihtoehtojen lisäämisen tarpeesta erityisesti aikuisopiskelijoiden kouluttamisessa. Tässä yhteydessä todettiin, ettei kaikkien tarvitse osata kaikkea, vaan esimerkiksi verkkovälitteisestä opettamisesta kiinnostuneet voivat erikoistua niiden taitojen kehittämiseen.\nVoimme olla ylpeitä siitä, että koulutusta verkkopedagogikaan ja opetuksessa hyödynnettävien digivälineiden käyttöön on tarjolla ja apua saa pyytämällä vaikkapa eTredun-kehittämistoimelta. Mistä ja miten:\nTiedotusta ja kysymyksiin vastauksia löytyy myös Tredun Teamsista Digitiimi-tiimin kanavilta.\nEU: Digital Education Action Plan\nSirpa Turunen|2022-01-03T11:50:27+02:0003.01.2022|Etäopetus, eTredu, Osaava Tredu, Startti|


Puumalan kunta on vuosittain muistanut menestyneitä puumalalaisia urheilijoita.\nEhdotusten perusteella valitaan vuoden 2018 puumalalainen urheilija. Häntä muistetaan kiertopalkinnolla ja muistoesineellä. Mikäli hän ei ole menestynyt vähintään SM-tasolla, palkitaan hänet myös 100 € stipendillä.\nKirjalliset ehdotukset palkittavista henkilöistä tulee toimittaa Puumalan liikuntapalveluihin (Liikuntapalvelut, Puumalan kunta, Keskustie 14, 52200 Puumala tai sähköpostilla virpi.tuovinen@puumala.fi) viimeistään 30.11.2018.\nVapaa-aikasihteeri tekee päätökset ehdotusten perusteella ja palkintojenjakotilaisuus järjestetään tammikuussa 2019.


Syyttäjä: Huumevelka tuplaantui kun Helvetin enkelit siirsi perinnän United Brotherhoodille - MTVuutiset.fi\nVideolla United Brotherhoodin kerhotilat: Tältä näytti liivijengin olohuoneessa\nJulkaistu 25.11.2020 16:40\nPäijät-Hämeen käräjäoikeudessa on alkanut tänään käsittely jutussa, jossa syyttäjän mukaan liivijengi Helvetin enkeleihin kuulunut mies siirsi 21 000 euron huumevelan rikollisjärjestö United Brotherhoodin (UB) perittäväksi.\nSyytteissä on kyse tapahtumista Lahdessa ja lähialueilla viime vuonna. Syyttäjän mukaan väkivaltaisen velanperinnän uhriksi joutunut mies oli sopinut Helvetin enkeleihin kuuluneen miehen kanssa huumekaupoista. Kaupat eivät onnistuneet, koska uhri ei ottanutkaan huumeita vastaan.\nLue myös: KRP:n asiantuntijan mukaan United Brotherhood on edelleen olemassa ja Tero Holopainen on yhä sen johtaja – Holopainen sanoo jääneensä ”eläkkeelle” vuoden 2018 jälkeen\nSyyttäjän mukaan Helvetin enkeleihin kuulunut mies pyysi toukokuussa kahta UB:n jäsentä perimään uhrilta 21 000 euroa. UB:n jäsenet lisäsivät velkasummaan perinnästä maksettavan 20 000 euroa ja ilmoittivat uhrille, että tämä onkin velkaa 41 000 euroa, syytteissä kerrotaan.\n10 000 euroa laatikossa ABC:lle\nSyyttäjän mukaan uhria pahoinpideltiin toukokuun lopulla UB:n kokoontumistilassa Lahdessa, minkä jälkeen tämä maksoi velasta 900 euroa.\nMuutama päivä sen jälkeen kolme UB:n jäsentä sekä neljäs, UB:n organisaatioon kuuluvaan Bad Unioniin (BU) kuuluva mies etsivät syyttäjän mukaan uhria Orimattilasta velan perintää tehostaakseen.\nSyyttäjän mukaan miehet löysivät uhrin ex-puolison, jolta yrittivät saada tietoa uhrin olinpaikasta. Lisäksi he ottivat naisen mukaansa sekä ottivat tältä puhelimen pois, jotta nainen ei voisi varoittaa uhria, syytteissä sanotaan.\nKesäkuun puolivälin paikkeilla uhri toimitti 10 000 euroa laatikossa Renkomäen ABC:lle, mistä nelikko haki rahat. Sitten he syyttäjän mukaan ilmoittivat uhrin ex-puolisolle, että rahoista puuttuu 11 000 euroa ja antoivat ymmärtää, että naiselle tapahtuisi jotain, jos tämä ei toimisi halutulla tavalla. Sen jälkeen nainen vielä toimitti yhdessä uhrin kanssa keräämänsä 11 000 euroa velanperijöille.\nSyytetyt kiistävät syytteet kokonaan tai pääosin.\nSyyttäjä vaatii Helvetin enkelin jäsenelle sekä velkaa perineelle nelikolle vankeusrangaistuksia. Syyttäjän mukaan rikokset tehtiin osana järjestäytyneen rikollisryhmän toimintaa.\nUhkaukset Lahti Käräjäoikeus Rikos


Haimoon koulu: Koulumme pääsi mukaan hevilapset-kampanjaan, joka tutkii ja edistää lasten hedelmien ja kasvisten syöntiä. Hevi-päivänä 12.10. oppilaat maistelivat eri hedelmiä ja kasviksia sekä valmistivat niistä itselleen välipalan! Alla kuvia oppilaiden valmistamista välipaloista..\nKoulumme pääsi mukaan hevilapset-kampanjaan, joka tutkii ja edistää lasten hedelmien ja kasvisten syöntiä. Hevi-päivänä 12.10. oppilaat maistelivat eri hedelmiä ja kasviksia sekä valmistivat niistä itselleen välipalan! Alla kuvia oppilaiden valmistamista välipaloista..\nSyksyn aikana valmistuneita upeita kuvistöitä\nKakkosluokkalaiset lukivat ekaluokkalaisille lempi...\nKuudennen luokan tyttöjen valmistamia virkkaustöit...\nKoulumme pääsi mukaan hevilapset-kampanjaan, joka ...\nKolmasluokka ensimmäisellä käsityötunnillaan


Edulliset kesärenkaat Kouvolasta - Kouvolan Rengasteam Edulliset kesärenkaat Kouvolasta - Kouvolan Rengasteam\nMiten saan tarjouksen kesärenkaista?\nSaat kesärengastarjouksen meiltä joko:\nMitä tietoja tarvitsen kesärengastarjouksen antamista varten?\nJotta voimme antaa sinulle tarjouksen kesärenkaista, meidän tulee tietää renkaasi leveys, korkeus ja tuumakoko. Voit ilmoittaa nämä mitat ja pyytää tarjousta joko puhelimitse, WhatsAppilla tai sähköpostitse. Voit myös ottaa kuvan renkaastasi ja lähettää sen meille, niin pystymme lukemaan mitat suoraan renkaastasi.\nSoittele meille päin rohkeasti, jos sinua pohdituttaa kesärenkaiden valinta. Meidän tehtävä rengasasiantuntijoina on kuunnella ja auttaa sinua löytämään sinun autollesi ja sinun käyttöösi sopivat renkaat.\nKesärenkaat - Muut valmistajat\nLaadukkaat kesärenkaat takaavat lyhyet jarrutusmatkat säässä kuin säässä, sekä vastustavat vesiliirtoa. Myös alhainen melutaso on tärkeää ajomukavuutta ajatellen. Alhainen vierintävastus renkaassa puolestaan pienentää polttoaineen kulutusta ja tekee renkaasta taloudellisemman ja ympäristöystävällisemmän. Rengasvalinnoilla voit vaikuttaa esim. polttoaineen kulutukseen, teiden kuntoon ja ajo mukavuuteen.\nRengasmarket Kouvolassa suoritamme myös typpitäyttöä moottoripyörän, raskaankaluston, sekä henkilö- ja pakettiauton renkaisiin. Typpitäytön edut paineilmaan verrattuna ovat esim. pienempi polttoaineenkulutus, hitaampi paineen väheneminen, sekä tasaisempi rengaspaine.


Suomalaiset autoilijat ovat tutkitusti epärehellisiä ja toistaitoisia oman edun tavoittelijoita – Ja sitä pidetään järkevänä ja hyveellisenä - Auto | HS.fi\nSuomalaiset autoilijat ovat tutkitusti epärehellisiä ja toistaitoisia oman edun tavoittelijoita – Ja sitä pidetään järkevänä ja hyveellisenä\n”Lapsena ainakin minulle opetettiin, että ei ole asianmukaista rikkoa toisen tavaroita ja poistua paikalta”, kirjoittaa Jose Riikonen.\nSuomalaiset autoilijat ovat tutkitusti epärehellisiä ja toistaitoisia oman edun tavoittelijoita – Ja sitä pide\nJulkaistu: 17.7.2017 15:53\nLaitoin perjantaina auton parkkiin kadulle, kuten asukaspysäköijät Helsingissä tekevät. Lauantaina auton takapuskurissa oli merkittävä kolhu. Maalipinta oli naarmuilla ja se oli lohkeillut. Puskuri oli hieman siirtynyt paikaltaan. Kolhu ei varmasti ollut jäänyt kolhijalta huomaamatta.


Lisäeläke | Vantaan Uutiset\n1 mandatum life eläkevakuutus\n2 nova lisäeläke\n4 mandatum life lisäeläke\nSotaharjoitukset 2020 Suomen maavoimat on perunut koronaviruksen takia osallistumisen Pohjois-Norjassa pidettävään Cold response -sotaharjoitukseen. Kun klikkaat mitä tahansa kohtaa tällä sivulla tai “Jatka sivustolle” -painiketta, annat suostumuksesi siihen, että Microsoft. Tyttö Joka Leikki Tulella Tyttö joka leikki tulella käynnistyy hieman hitaasti, mutta kierroksia saadaan kun päähenkilö Mikael Blomkvistin ystävät ja kollegat murhataan. Veriteko liittyy kriminologi-toimittaja -pariskunnan, Dag\nTaksi Hinnat Taksi Pietarissa – Näin tilaat taksin Pietarissa. – Edullisinta on tilata taksi puhelinsovellusten kautta, joita Pietarissa toimi lukuisia esimerkiksi maailmallakin tunnettu Uber. Taksikyytiä tarvitsevat matkailijat voivat myös tilata taksin hotellin vastaanotosta ja yleensä isoilla hotelleilla voi olla myös omia takseja. Näiden hinnat ovat kuitenkin usein kalliimmat kuin muualla. Krisu Bb Krisu oli nauttinut bileiden aikana\nTakalon Automyynti Kuinka haen tietoja? Tietojen hakeminen on helppoa. Voit etsiä tietoja palvelusta yrityksen nimellä tai sen osalla, puhelinnumerolla, toimialalla, osoitteella tai jollain hakusanalla. Takalon Automyynti Oy, Pattijoki. Takalon Automyynti Oy:n toimiala on Henkilöautojen ja kevyiden moottoriajoneuvojen vähittäiskauppa ja toimipisteemme sijaitsee osoitteessa Auratie 2, 92140 PATTIJOKI.Tavoitatte meidät parhaiten puhelimitse numerosta. HIENO MAZDA LUJALLA TEKNIIKALLAOhjaustehostinSähkökäyttöiset ikkunatVetokoukkuErikoisvanteetKahdet renkaatSisätilanpistokeLohkolämmitin. Haku\nKae Krisu Bb Krisu oli nauttinut bileiden aikana juhlajuomaa sen verran, että mies oli vähällä nukahtaa BB-talon lattialle. Alkoholia karttava Ville ryhtyi viemään miestä autoon, jotta asukkaiden viikkotehtävä ei vaarantuisi. Krisu kuitenkin kimmastui tilanteessa ja tarttui pian Villeä kurkusta kiinni. 7.11.2017 · Ja kun Krisu on sanonut moneen kertaan talossa et ei saa herättää jos sammuu, hän\nWinchester Kivääri Somnium Ensemble Somnium Ensemble on kuoro, jossa laulajat eivät ota itseään liian tosissaan, mutta suhtautuvat musiikkiin sitäkin vakavammin. Ohjelmistomme keskiössä ovat renessanssin, romantiikan ja 1900-luvun alun tunteikkaasti soivat kirkolliset ja maalliset sävellykset. Somnium Ensemble on vuodesta 2011 konsertoinut joulun kynnyksellä Suomenlinnan kirkossa. Merellinen tunnelma, rauhoittava jouluohjelmisto ja entisen ortodoksikirkon hellivä akustiikka ovat luoneet puitteet perinteelle,\nSomnium Ensemble Somnium Ensemble on kuoro, jossa laulajat eivät ota itseään liian tosissaan, mutta suhtautuvat musiikkiin sitäkin vakavammin. Ohjelmistomme keskiössä ovat renessanssin, romantiikan ja 1900-luvun alun tunteikkaasti soivat kirkolliset ja maalliset sävellykset. Somnium Ensemble on vuodesta 2011 konsertoinut joulun kynnyksellä Suomenlinnan kirkossa. Merellinen tunnelma, rauhoittava jouluohjelmisto ja entisen ortodoksikirkon hellivä akustiikka ovat luoneet puitteet perinteelle, joka kutsuu\nKrisu Bb Krisu oli nauttinut bileiden aikana juhlajuomaa sen verran, että mies oli vähällä nukahtaa BB-talon lattialle. Alkoholia karttava Ville ryhtyi viemään miestä autoon, jotta asukkaiden viikkotehtävä ei vaarantuisi. Krisu kuitenkin kimmastui tilanteessa ja tarttui pian Villeä kurkusta kiinni. 7.11.2017 · Ja kun Krisu on sanonut moneen kertaan talossa et ei saa herättää jos sammuu, hän on siinä\nKategoriat norwegian uutiset Avainsanat lisäeläkkeet, mandatum life eläkevakuutus, mandatum life lisäeläke, nova lisäeläke Artikkelien selaus


Kiitos Herra Hakkaraisen talon ryhmille-uutiskirjeen tilauksesta! Uutiskirjeessä kerrotaan tulevista erityisesti isompia ryhmiä koskevista tarjouksista, uutuuksista, arvonnoista, yms.\nHerra Hakkaraisen talo käyttää antamiasi tietoja uutiskirjeiden lähettämiseen. Klikkaa ruksi alapuolelle Sähköposti-ruutuun ja saat tietoa Herra Hakkaraisen talon ja Ihanien tavaroiden kaupan tapahtumista ja ryhmätarjouksista suoraan sähköpostiisi.\nVoit muuttaa mieltäsi koska tahansa, ja lopettaa uutiskirjeen tilauksen klikkaamalla uutiskirjeen alalaidasta löytyvää unsubscribe-linkkiä tai ottamalla yhteyttä suoraan meihin Herra Hakkaraisen talossa osoitteeseen hakkaraisentalo@taitosatakunta.fi. Käsittelemme tietojasi kunnioittaen. Lisätietoja saat internetsivuiltamme tai sähköpostitse. Klikkaamalla Tilaa uutiskirje -linkkiä, hyväksyt että käsittelemme tietojasi näiden ehtojen mukaisesti.


Kirjoitusvirhe sai ihmiset sekaisin yleisörajoituksista – Avi pohjasi tiukemman rajoituksensa epidemiologiseen arvioon, ministeriölle riittää nykyinen raja | Lapin Kansa\nKirjoitusvirhe sai ihmiset sekaisin yleisörajoituksista – Avi pohjasi tiukemman rajoituksensa epidemiologiseen arvioon, ministeriölle riittää nykyinen raja\nSosiaali- ja terveysministeriö päiväsi 11. elokuuta uuden ohjauskirjeen rajoitetoimista Aluehallintovirastolle, jonne se saapui viime viikon keskiviikkona 19.8. Virhe huomattiin vasta maanantaina 24. elokuuta. Kirjeessä luki 50, kun olisi pitänyt olla 500.\nTampere Filharmonia esiintyi ensimmäistä kertaa koronatauon jälkeen 8. elokuuta. Yleisö pidettiin turvavälien päässä toisistaan.\nKirjoitusvirhe, yhden tärkeän nollan puuttuminen, sysäsi aluehallintoviraston kiristämään maanantaina merkittävästi yleisötilaisuuksien rajoituksia ja sai kansalaiset sekaisin.\nAluehallintoviraston (Avin) viestintäyksikön päällikkö Jaana Lehtovirta selvittää nyt, mitä maanantaina oikein tapahtui ja mikä tilanne yleisötapahtumien rajoituksissa tällä hetkellä on.\nElokuussa eli vielä nyt Suomessa edellytetään 1–2 metrin turvavälien ja hygieniamääräysten noudattamista yleisötapahtumissa, joihin osallistuu yli 500 henkilöä. Tämä on Avin määräys eli pakko.\nMaanantaiaamuna Avi teki päätöksen, että näitä tiukkoja turvallisuusohjeita pitää noudattaa jo pienemmissäkin tapahtumissa eli jo yli 50 henkilön tilaisuuksissa 1. syyskuuta eli ensi viikon tiistaista alkaen.\n– Tämä oli se meidän muutoksemme. Määräys kiristyy sen vuoksi, että turvaväleistä ja hygieniasta on Avin mukaan pakko huolehtia myös keskisuurissa tapahtumissa, siis 51–500 henkilön tapahtumissa, Lehtovirta toteaa.\n51–500 henkilön yleisötapahtumissa turvavälit ja hygienia ovat olleet elokuussa ainoastaan suositus, ei pakko.\nLehtovirran mukaan Avi kiristi rajoituksia epidemiologisen arvionsa mukaisesti.\n– Meidän senhetkinen epidemiologinen arvio oli, että muutos olisi tarpeellinen, jotta voidaan kunnolla ehkäistä koronaviruksen leviämistä.\nAvikin sai tietää virheestä vasta maanantaina\nNäin Avi siis päätti ja tiedotti maanantaina, koska se oli saanut sensisältöisen ohjauskirjeen sosiaali- ja terveysministeriöstä (STM). Julkinen ohjauskirje on päivätty 11.8., ja se saapui Jaana Lehtovirran mukaan Aviin 19.8. eli viime viikon keskiviikkona.\n– Kello 12 maanantaina julkaisimme uuden päätöksen, jolloin ministeriö huomasi, ettei se olekaan sellainen kuin se olisi halunnut. Lehtovirta kertoo.\nVasta maanantaina Avikin sai tietää virheestä.\n– Ministeriö huomasi, että heillä oli ollut ohjauksessaan kirjoitusvirhe, eli STM oli sittenkin halunnut, että turvavälejä ja hygieniaa on pakko noudattaa edelleen vain yli 500 hengen tilaisuuksissa.\nSosiaali- ja terveysministeriö oli kirjoittanut ohjauskirjeessään Aville näin: "Terveyden ja hyvinvoinnin laitos on laatinut (oheisen) ohjeistuksen tilaisuuksien turvallisesta järjestämisestä. Virastoja (Aluehallintovirastoja) kehotetaan harkitsemaan näiden ohjeiden asettamista yli 50 henkilön yleisötilaisuuksien järjestämisen välttämättömäksi edellytykseksi."\nTässä kohtaa olisi pitänyt lukea: "yli 500 henkilön".\nAvin uusi päätös on tulossa lähipäivinä\n– Nyt odotamme STM:ltä uutta ohjauskirjettä. Katsotaan tilannetta sen jälkeen uudelleen, tehdäänkö uusi päätös, Lehtovirta kertoi maanantai-iltana.\n– Mikä uusi päätös on, en osaa sanoa. Mikä tahansa se onkaan, se ei poista sitä, että Suomessa tarvitaan suosituksia edelleen hygienian noudattamisesta ja turvaväleistä. Näin on ollut toukokuusta lähtien.\nAvin uusi päätös on todennäköisesti tulossa lähipäivinä.\nAvin mukaan yli 500 henkilön tapahtumien osalta ei tehty maanantaina muutoksia. Kattorajaa osallistujille ei ole edelleenkään asetettu. Jos turvaväliä ei pysty järjestämään, pitää rajoittaa osallistujamäärää. Jos järjestää alle 50 henkilön tilaisuuden, päätös ei koske niitä.\nSTM oli virheestä hyvin pahoillaan\nSosiaali- ja terveysministeriön viestintäjohtaja Vivikka Richt on kirjoitusvirheestä hyvin pahoillaan.\n– Kyse on kirjoitusvirheestä, eli yksi nolla jäi pois. Kerta kaikkiaan joskus niin tapahtuu, muuta selitystä ei ole, hän totesi maanantaina Lännen Medialle.\nRicht korosti, että sosiaali- ja terveysministeriö ei ole tehnyt mitään uusia linjauksia. Elokuussa voimassa oleva on voimassa myös syyskuussa.\nMinisteriö antoi uuden ohjauskirjeen maanantaina illalla. Se kehottaa virastoja jatkamaan asiasisältöisesti samoja rajoitustoimenpiteitä, jotka ovat olleet voimassa elokuussa 2020. Linjausten mukaan yleisötilaisuuksien rajana on 500 henkilöä.\nRajoitusten tekoa määrittelee tartuntatautilaki, eli sen mukaisesti Avi voi tehdä päätöksiä yksi kuukausi kerrallaan.\nPäätösten pitää perustua sen hetkiseen tartuntatautitilanteeseen. Siksi päätöksiä tulee aina joka kuukaudelle erikseen.\nRajoitukset Koronarajoitukset Koronavirus


Korkea teknologia Virossa – VC Zone\nKun Viro sai jälleen itsenäisyytensä Neuvostoliiton hajottua vuonna 1991, alle puolella maan väestöstä oli käytössään puhelinlinja ja ainoa yksityinen linkki ulkomaailmaan oli suomalainen matkapuhelin piilotettuna ulkoministerin puutarhaan. Reilussa kahdessa vuosikymmenessä Viro on kavunnut sen jälkeen teknologian mallimaaksi. Muun muassa miljoonien ihmisten päivittäin käyttämä Skype on kehitetty Virossa.\nVirosta tuli maailman ensimmäinen maa, joka salli äänestämisen kokonaan verkossa. Kansalaisten terveystiedot ovat digitaalisessa pilvessä ja useat julkisen sektorin palvelut löytyvät maan kansalaisportaalista. Valtaosa virolaisista täyttää veroilmoituksensa puhtaasti sähköisessä muodossa. Viro on myös yksi maailman ahkerimmista startup-yritysten synnyttäjistä maan asukaslukuun nähden.\nViro on maailman ensimmäisiä maita, joka on päättänyt hylätä vanhan analogisen systeemin ja siirtyä digitaaliseen valtiolliseen järjestelmään. Viron mukaan maan sähköiset järjestelmät tuovat 2 % lisäyksen vuotuiseen bruttokansantuotteeseen. Syntyessään tai muuttaessaan maahan henkilö saa 11-numeroisen henkilötunnuksen, jota tämän jälkeen käytetään kaikissa sähköisissä palveluissa.\nViro oli ensimmäinen maa, joka julisti internetin käyttömahdollisuuden ihmisoikeudeksi. Samana vuonna maassa tuli voimaan laki, jonka mukaan sähköiset allekirjoitukset ovat yhtä päteviä kuin käsin kirjoitetut. Tämä mahdollisti koko paperittoman uuden järjestelmän rakentamisen. Paperidokumentteja tai allekirjoituksia ei enää tarvittu esimerkiksi verojen maksamiseen, pankkitilin avaamiseen, lainan anomiseen, lääkeresepteihin tai moniin muihin jokapäiväisiin asioihin. Virolaiset lapset oppivat ohjelmointia jo koulussa jopa lastentarhasta alkaen.\nViron kehittyminen teknologian huippumaaksi alkoi sen uudelleenitsenäistymisen jälkeen vuonna 1992, kun Viron silloinen nuori hallitus (ministereiden keski-ikä oli 35 vuotta) pääministeri Mart Laarin johdolla aloitti Viron kansantalouden elvytyksen. Keinoiksi valittiin tulojen tasaverotus, vapaan kaupan mahdollistaminen, kiinteä valuutta ja yksityistäminen. Uusien yritysten perustamisesta tehtiin helppoa ja mutkatonta. Valtion politiikka oli aloitettava tyhjältä pöydältä neuvostovallan jälkeen. Kun Suomi päivitti puhelinlinjansa digitaalisiksi, se tarjosi 1970-luvulta peräisin olevaa analogista puhelinjärjestelmäänsä ilmaiseksi Virolle.\nViro kieltäytyi tarjouksesta ja rakensi oman digitaalisen järjestelmänsä. Virossa ei ollut myöskään ollut olemassa maarekisteriä, joten sellainen luotiin suoraan sähköiseksi ilman välissä olevaa paperiversiota.\nViron sähköinen järjestelmä joutui vakavan hyökkäyksen kohteeksi vuonna 2007, kun Viron hallitus päätti siirtää toisen maailmansodan muistopatsaan Tallinnan keskustasta sotilashautausmaalle. Venäjä-mieliset mielenosoittajat polttivat parakkeja ja ryöstivät kauppoja useita päiviä kestäneiden mellakoiden aikana. Viron tietojärjestelmiin kohdistui hyökkäys, ja useat julkiset palvelut kaatuivat. Tämä aiheutti hätäännystä Virossa, jossa monet palvelut ja tiedot sijaitsevat ainoastaan verkossa, eikä paperikopioita ole olemassa. Pian tämän jälkeen Tallinnaan avattiin NATO:n akkreditoima kyberturvallisuuskeskus. Vuonna 2017 Viro avasi maailman ensimmäisen ”data-suurlähetystön” Luxemburgiin. Lähetystö on varastorakennus, jossa sijaitsevilla palvelimilla on varmuuskopio kaikesta Viron datasta. Lähetystöllä on normaalit oikeudet ja sieltä kyetään käynnistämään Viron järjestelmät uudelleen mahdollisen kriisitilanteen jälkeen.\nNousevia virolaisia startup-yrityksiä\nTallinnassa vuonna 2003 perustettu VoIP-puheluita tarjoava Skype aloitti uuden korkean teknologian sukupolven Virossa. Skypen menestymisen antama esimerkki osoitti teknologian parissa työskenteleville ihmisille, että menestyminen alalla on mahdollista myös Viron kaltaisessa pienessä maassa. Kun Microsoft osti Skypen vuonna 2011 yli kahdeksalla miljardilla dollarilla, yrityksen entiset omistajat jakoivat runsaasti rahaa Viron startup-yrityksille, mikä houkutteli maahan lisää investointeja Yhdysvalloista.\nVuonna 2014 Janus Friisin ja Ahti Heimlan perustama Starship Technologies rakentaa ruoan kotiinkuljetusrobotteja, joita se testaa tällä hetkellä esimerkiksi Bernissä, Lontoossa, Hampurissa ja Redwood Cityssä Kaliforniassa. Autovalmistaja Daimler on investoinut yritykseen.\nKaroli Hindricksin vuonna 2014 perustama Jobbatical välittää taitavia työntekijöitä keskipitkiin työsuhteisiin ulkomaille ympäri maailmaa. Yritykseen on investoinut varhaisessa vaiheessa muun muassa Union Square Ventures. Hindricksin periaatteen mukaan maailma olisi parempi paikka, jos jokainen voisi viettää vuoden ulkomailla.


Inspiration: Philips EnergyUp\nOlen Buzzador. Buzzador on tuote-esittelijä, joka saa buzzattavakseen erilaisia tuotteita joko täysin ilmaiseksi tai edullisesti. Minulla on mahdollisuus liittää sinutkin tähän mahtavaan ryhmään halutessasi. Näin ollen sinäkin voit saada mahdollisuuden tuote-testauksiin omien kiinnostuksenkohteidesi mukaisesti.\nBuzzaaminen on vapaaehtoista ja sinulta aina kysytään, tahdotko vai et. Jos et, ei sinun edes tarvitse peruuttaa mitään. Vain, jos tahdot esitellä jotain, ilmoittaudut mukaan halukkaiden joukkoon.\nJos tahdot tulla mukaan, laita minulle meiliä, niin lähetän sinulle ohjeet. Voit ilmottautua mukaan meilillä, tekstarilla tai linkin kautta.\nMielikuvamatka Turkkiin takaisin.\nSain tällä kertaa buzzattavaksi Philipsin kirkasvalolaitteen.\nOlen nyt 2 viikon ajan säännöllisesti päivittäin nauttinut 20 minuutista tuntiin valoenergiaa. Voin kertoa, että se kannatti! Aion myös jatkaa koko talven yli! Jo päivän annos antaa energiaa päivällesi merkittävästi. Kirkasvalolampun teho on sama, kuin luonnollisen päivänvalonkin ja tämä on täysin 100% UV-säteetön, turvallinen silmille sekä iholle. Kyseessä ei ole millään tavalla solarium tai muu säteilevä lamppu. Vain ja ainoastaan kirkasvalo.\nEnergiatasoni on noussut huomattavasti eikä enää kaamos vaivaa.\nSelkeästi helpompi herätä aamulla uuteen päivään, vaikka olisinkin valvonut kipujeni kanssa yöllä pitempään. olen huomannut itsessäni iloisuutta ja eloisuutta ihan uudella tavalla. Päivät ovat energisempiä ja illalla nukuttaa mukavasti. Ihan ilman lääkkeitä tai muita poppaskonsteja.\nKeskustelin myös eräänkin henkilön kanssa, (mies-puolinen), kirkasvalosta, ja hänkin kertoi omasta kokemuksestaan, että vaikkei yleensä mihinkään ihmeparannuksiin usko, tämä kirkasvalo on ihme parantaja! Hän teki vuosia vuorotyötä ja yövuorot olivat aivan kamalia. Sitten työaikalle tuli kirkasvalolaite ja hänen kokemuksensa mukaan hän jaksoi valvoa yöt mukisematta, vaikkei tietenkään siihen vuorotyöstä tykkäämiseen vaikuttanut yhtään. Eli selkeä muutos.\nMeillä Murusen kanssa ollaan huomattu kirkasvalon auttavan niin aamujen käyntiinlähtöön, illan nukahtamiseen kuin myös kaamosmasennukseen ja pimeyden aiheuttamaan vetämättömyyteen ja ahdistukseen.\nOlen esitellyt laitetta eri ikäisille henkilöille ja hauskin oli kummipoikani, joka tuijotti kirkasvaloa ja kokeili hipaisunäppäimiä. Hän suorastaan loisti itsekin, kun onnistui säätämään omalla voimallaankin lamppua. Hipaisemalla.\nLaitan myös videon erään käyttäjän kokemuksista, Jo etukäteen pahoittelen kuvan laatua sekä sitä, että jostain aikaa kamera kääntyy väärinpäin kädessäni! Mikä moka! video kuitenkin osoittaa, kuinka kuka tahansa voi saada kirkasvalosta LISÄENERGIAA! ;)\n-video on omani, joten sitä ei ole tarkoitettu jaettavaksi eteenpäin COPYRIGHT-\nNautin valoannokseni yleensä aamiaisella ollessani, eli helposti ja kätevästi huomaamattani. Tätä laitetta ei tarvitse tuijottaa naama kiinni laitteessa, kuten vanhanmallin laitteita piti!\nMinullahan oli testattavana kaverilta vanha versio ja kyllä se närästi, kun todellakin naaman piti olla kiinni siinä laitteessa, 20 sentin etäisyydellä.\nNyt riittää, kunhan se on siinä lähellä. Meillä se on pöydällä vastakkaisella puolen.\nMinun ei tarvitse katsoa valoa koko aikaa, vaan voin syödä, nauttia aamukahvistani ja lukea kirjaa siinä samalla. eli kirkasvalo ottaa minut huomaamattani!\nPlussaa tässä laitteessa on hipaisunäppäimet, joiden ansiosta voin kurkottaa pöydän toiselta puolen laitetta kohti ja hipaista valon päälle tai pois. Tai säätää kirkkautta tunnelmavalaistukseksi tai normaaliksi valoksi.\nTämä Philipsin kirkasvalolaite on kirkasvalolaite, valaisin ja tunnelmavalo! Enkä siis maksanut kolmesta lampusta, vaan yhdestä!\nLaite myös kertoo, kauanko olen valoenergiaa nauttinut sillä hetkellä. Alalaidan viivat etenevät ajan kuluessa ja näin osaan katsoa, olenko ottanut oikean ajan valohoitoa.\nToisinaan pääsen kirkasvalolampun ansiosta mielikuvamatkalle etelän aurinkoon, jolloin palaan takaisin Turkin lämpöön honeymoonille. Katselen kirkasvaloa, nautin turkish deligtseja ja taustalla soi turkkilainen musiikki. Voin jo aistia merituulen ihollani ja kuulla, kuinka basaareista kantautuu korviini kauppiaiden kutsut; "you sexy lady, come in to my shop".\nToisinaan ajatukseni lähtevät nuotiolle, eväsretkelle. Kuvittele kevätauringon ensisäteet, nuotion kirkas palo, lämmin termarikahvi ja runsaat eväsleivät keväthankien kimmeltäessä ja jäiden jo alkaessa sulaa. Istahdan pilkkijakkaralle, suljen silmäni ja nautin auringon paisteesta kasvoillani.\nMikä sinun valoisa mielikuvasi olisi?\nOta selvää Philipsin kirkasvalolaitteen avulla!\nenkulin käsityöt 2. joulukuuta 2014 klo 17.19\nIhana valo. Minullakin on kirkasvalolamppu ja saan pitää valon päällä aamuisin töissä. En ehdi ennen työpäivää ottaa valoa, koska lähden ajamaan klo 6.45 ja illalla kun tulen klo 16.50, en voi olla valossa. En nukkuisi yöllä. Ihanasti valo antaa voimia.\nMinna Enqvist 2. joulukuuta 2014 klo 19.53\nMeillä on sarastuslamppu herätyskellona ja sen on kyllä ihana! Etenkin nyt kun on niin hirveän pimeää!\nTiia Koivusalo 2. joulukuuta 2014 klo 20.31\nTätä kamppista en huomannutkaa, oliko maksullinen. Ikinä eivät huoli mihinkään kamppiksiin eikä kaikkia kamppiksia edes tule. Se valoa vaihtava kynttilä olisi ollut oikein kiva buzzaus. Että taidan olla ö-luokan buzzailija. ;) Kirkasvalolamppu olisi mahtava. <3\nViltsu 2. joulukuuta 2014 klo 23.16\nBuzzaajia on niin paljon ja kiinnostuksenkohteet yksi kriteeri. Minultakin mennyt ohi monia kivoja juttua koska en kuulu kohderyhmiin. Mutta saa sitä kautta kivoja asioita silti.\nTämä maksoi ja on meidän joululahjamme.


SM-mitalit jo tuttuja Dannenbergille\nShakki 27.6.2017 15:48\nJoensuulainen kaupunginvaltuutettu Alia Dannenberg (vas.) voitti jälleen naisten SM-mitalin. Hän sijoittui hopealle Helsingissä.\nDannenberg on myös tuore Joensuun SK:n mestari.\nNaisten SM-kisan voitti ennakkosuosikki Espoon SK:n Anastasia Nazarova. Kolmas oli espoolaisen MatSK:n Sarabella Norlamo. Hopea ja pronssi ratkaistiin vertailulla.\nYleisen sarjan Suomen mestaruus ratkesi vasta uusinnassa. Viime vuonna 18-vuotiaiden SM:n maksimipistein voittanut Teemu Virtanen valmistautui virolaisvalmentajansa Kalle Kiikin opein SM-turnaukseen loisteliaasti. Helsinkiläistä Aatosta edustava Virtanen voitti uusinnan puhtaasti 2-0 moninkertaista Suomen mestaria Mika Karttusta vastaan.\nYleinen: 1) Virtanen Aatos Helsinki 4,5 /7, 2) Karttunen TammerSh 4,5, 3) Kalle Niemi Salon SK 3,5, 4) Mikael Agopov Velhot 3,5, 5) Miikka Mäki-Uuro MatSK 3, 6) Vilka Sipilä Turun TS ja Daniel Ebeling MatSK 3, 8) Tapani Sammalvuo Velhot 3.\nNaiset: 1) Nazarova 4 / 5, 2) Dannenberg 3,5, 3) Norlamo 3,5, 4) Heini Rinne TammerSh 2,5, 5) Huda Al Najar MatSK 1, 6) Fatima Al Argha MatSK 0,5.\nSeniorit, 50-vuotiaat /14 pelaajaa: 1) Petri Kekki MatSK 4 /5, 2) Jari Kumpulainen Hyvinkään SK 3,5, 3) Kari Eklund Remi Vantaa 3,5.\n65-vuotiaat /14 pelaajaa: 1) Esa Auvinen Loimaan SK 5,5 /7, 2) Antti Pihlajamäki Käpylän SK 5, 3) Eero Patola KäpSK 4,5, 4) Veikko Koskinen KS-58 Helsinki 4,5.\nJoensuun Shakkikerhon kuusimiehinen joukkue pelasi yli oman tasonsa Unkarin Balatonlellessä kansainvälisessä turnauksessa.\nSeuran pelaajille osallistuminen ulkomaiseen henkilökohtaiseen turnaukseen on harvinaista herkkua, vaikka JoeSK:n edustusjoukkue pääsikin SM-menestysten myötä neljä kertaa vuosituhannen alussa Euroopan seurajoukkuecupeihin.\nJoeSK:n pelaajat pelasivat runsaat 20 vuotta sitten Tanskassa ja sen jälkeen on vierailuita ollut Petroskoihin. Keski-Eurooppa oli kuitenkin täysin uusi ilmansuunta.\nBalaton-järven eteläpuolella sijaitsevan Balatonlellen turnaus oli järjestyksessään jo 35:s. Mukana oli 60 pelaajaa 19 eri maasta. Mestaruudet menivät eksoottisiin Turkmenistaniin ja Australiaan.\nMarko Jönhede sijoittui 16:nneksi ja hänen ohellaan myös Tapani Mustonen, Tuomo Paulasto ja Markus Laakkonen kohensivat kansainvälistä Elo-lukuaan.\nJönheden ainoa häviö tuli kuudenneksi sijoittunutta Jozsef Forgacsia vastaan, mutta vastapainoksi joensuulainen nappasi kaksi arvokasta tasapeliä yli 2000-vahvuisilta Lili Simonilta ja Andras Babitsilta.\nMustosen avaustappio tuli viidenneksi sijoittunutta tanskalaismestaria vastaan, mutta hän myös voitti yli 2000-vahvuisen Laszlo Radicsin ja pelasi tasapelit Kroatian Fide-mestari Ivo Vukovicia (2059) ja Unkarin Vaszilisz Metaxaszia (2052) vastaan.\nEtukäteen 14:nneksi rankattu Heikki Arppi sen sijaan kohtasi epäonnekseen avauspeleissään 10-vuotiaita ihmelapsia, muun muassa turnauksessa lopulta kahdeksanneksi yltäneen taiwanilaisen Adelard Bain ja ikäisissään maailman viidenneksi parhaan tytön, Unkarin Zsoka Gaalin. Näin nuorilla vahvuusluku laahaa pahasti todellisia taitoja jäljessä.\nPaulaston peleihin mahtui paljon hyvää ja hän nousi viimeistään nyt tasaisilla suorituksillaan JoeSK:n kakkosjoukkueen kantaviin voimiin.\nJoukkueen juniori Laakkonen puolestaan päätti turnauksen kolmeen voittoon. Pekka Myllynen sai myös ensimmäisen Elo-lukunsa.\nKahden viikon matkaan mahtui paljon muutakin kuin shakkia. Jönhede esimerkiksi pyöräili yli 30 asteen helteessä Balatonin ympäri eli 250 kilometriä. Myös monella muulla joensuulaisella kymmenien kilometrin pyörä-, juoksu- ja kävelylenkit kuuluivat päivittäiseen ohjelmaan.\nSuurmestariryhmä /10 pelaajaa: 1) Junta Ikeda Australia 7 /9, 2) Andrei Kovalev Valko-Venäjä 5,5, 3) Attila Czebe Unkari 5, 4) Daniel Gurevitsh USA 5.\nAvoin ryhmä /50 pelaajaa: 1) Meilis Annaberdiev Turkmenistan 8 /9, 2) Gergely Aczel Unkari 6,5, 3) Anastasia Citra Dewi Ardhiani Indonesia 6,5, 4) Imre Kincs Unkari 6, 5) Holm Grabow Pouelsten Tanska 6, 6) Jozsef Forgacs Unkari 6, 7) Gabor Zilahi\nUnkari 6, ...16) Jönhede 5, 23) Mustonen 4,5, 27) Paulasto 4,5, 28) Arppi 4,5, 38) Laakkonen 4, 47) Myllynen 2,5.\nKuuden JoeSK:n pelaajan samanaikainen pelaaminen Unkarissa ei selitä kerhon kesäkuun pikashakkiturnauksen aneemisuutta. Vain 17 pelaajaa vaivautui paikalle, ja tätä pienempää osanottajajoukkoa on etsittävä yli vuosikymmenen takaa.\nKestomenestyjä Jukka Behmillä olikin helppo työ voittaa turnaus ja Amjad Al Hajaj oli yhtä selvä kakkonen. Keskinäisen pelin Behm hävisi, mutta muita pistemenetyksiä ei hänelle tullutkaan. Kaksikko johtaa myös vuosikilpailua.\nSen sijaan heidän jälkeensä nähtiin pari konkaripelaajien tarjoilemaa superyllätystä. Olavi Riikosen kolmostila nosti hänen vahvuuttaan 66 pistettä ja yleensä B-sarjassa pelaava Tauno Pääkkönen paransi viitossijallaan lukujaan hulppeat 95 pistettä.\nMyös Jari Toivasen 58 pisteen parannus ja Taneli Korhosen uusi ennätys 1654 ovat kehujen arvoisia.\nTulokset, 17 pelaajaa, keskivahvuus 1722: 1) Behm 15 /16, 2) Al Hajaj 13, 3) Riikonen 10,5 (vertailu 71), 4) Pasi Fränti 10,5 (69,25), 5) Pääkkönen 10,5 (65,75), 6) Juha Kettunen 10 (61,5), 7) Teemu Honkanen 10 (60,5), 8) Miika Ranimäki 10 (59,75), 9) Toivanen 9 (58,5), 10) Risto Niemelä 9 (51,5), 11) Timo Piironen 8, 12) Korhonen 7, 13) Jari Heino 4,5, 14) Raimo Happonen 3 (17,25), 15) Otto Lappalainen 3 (6), 16) Arvo Penttinen 1,5 (9,5), 17) Pentti Viitikko 1,5 (3,75).\nYleiskilpailu /41 pelaajaa: 1) Behm 107,5 pistettä /6 osakilpailua, 2) Al Hajaj 84,5 /6, 3) Kettunen 70,5 /6, 4) Tapani Mustonen 65,5 /5, 5) Honkanen 62 /6, 6) Heikki Arppi 55 /4, 7) Marko Jönhede 54,5 /4, 8) Fränti 52,5 /5, 9) Niemelä 49 /6, 10) Pekka Vainikka 40 /3, 11) Pääkkönen 38 /5, 12) Riikonen 36,5 /6, 13) Piironen 35 /6, 14) Heino 33,5 /6, 15) Korhonen 31,5 /5, 16) Lappalainen 28 /6, 17) Tuomo Paulasto 27,5 /5, 18) Markus Laakkonen 27 /5, 19) Slawomir Gorzynski 25 /4, 20) Pekka Myllynen 22 /4, 21) Penttinen 22 /6.\nVahvuus alle 1700 /23 pelaajaa: 1) Pääkkönen, 2) Heino, 3) Korhonen, 4) Lappalainen, 5) Paulasto, 6) Gorzynski, 7) Myllynen, 8) Penttinen, 9) Happonen 19 /6, 10) Toivanen 18,5 /3, 11) Nikolai Dimov 18 /5, 12) Simo Hiltunen 14,5 /4, 13) Jari Timonen 13,5 /5, 14) Juha Palosuo 13 /2.\nJoensuun Shakkikerhon mestaruusturnauksen finaalit pelattiin jo kesäkuun alussa yhtenä viikonloppuna, mutta vielä sen jälkeenkin pelattiin alkuerien viimeisiä rästipelejä.\nKarsintaryhmien lopputulokset (kolme parasta kummastakin ryhmästä finaaliin):\nRyhmä A: 1) Petro Suvanto 10,5 /12 (vertailu 55), 2) Tuomo Paulasto 10,5 (54), 3) Heikki Arppi 9,5, 4) Juha Kettunen 9, 5) Olavi Riikonen 7,5, 6) Tapani Mustonen 7, 7) Taneli Korhonen 6, 8) Otto Lappalainen 5,5, 9) Jari Heino 5, 10) Ahti Hiltunen 2,5, 11) Hannu Alasaarela 2, 12) Raimo Happonen 1,5 (5), 13) Kimmo Vauhkonen 1,5 (2,75).\nRyhmä B: 1) Marko Jönhede 10,5 /12, 2) Alia Dannenberg 10, 3) Risto Niemelä 9 (vertailu 46,5), 4) Tauno Pääkkönen 9 (39,5, uusinta finaalipaikasta Pääkkönen – Niemelä 0-1), 5) Pekka Myllynen 8, 6) Slawomir Gorzynski 7,5, 7) Risto Räty 7, 8) Pekka Vainikka 4, 9) Jari Timonen 3,5 (13,25), 10) Markus Laakkonen 3,5 (8,75), 11) Gennadi Targiiainen 3, 12) Ari Sairanen 2, 13) Nikolai Dimov 1.\nHokkanen ja Suvanto\nNeljänneksi JoeSK:n finaaleissa pelannut Petro Suvanto (Selo 1812) vaihtaa Helsingin Shakkiklubista Joensuun Shakkikerhoon.\nToinenkin siteet Pohjois-Karjalaan luonut pelaaja, Velhojen Fide-mestari Petri Hokkanen vaihtoi seuraa ja vahvistaa tulevana talvena JoeSK:n liigaan tähtäävää ykkösjoukkuetta.\nHokkanen (Selo 2268, Elo 2257) viettää kesällä sen verran paljon aikaa Joensuun seudulla, että ehtii osallistumaan JoeSK:n 15+15 minuutin mestaruusturnaukseen.\nAivan leikitellen mestaruus ei hänellekään tule, vaikka vahvuuslukujen perusteella näin luulisi. Ensimmäisistä kahdesta pelistä tuli nimittäin vain tasapeli (Marko Jönhedeä vastaan) ja yllätystappio nuorelle Miika Ranimäelle. Sen jälkeen alkoi kuitenkin voittoputki.\nHokkanen kävi äskettäin pelaamassa myös Hämeenlinnan viikonlopputurnauksessa sijoittuen toiseksi. Hän aloitti häviöllä Matti Grönroosille, mutta neljä perättäisvoittoa nosti vertailunkin Fide-mestareiden kärkinelikossa toiseksi parhaaksi.\nPitkään JoeSK:ta urallaan edustanut Velhojen Santul Kosmo oli viides ja Joensuussa opiskellut Markku Iivonen kahdella pisteellä 16:s.\nHämeenlinnan tulokset, A-sarja, 24 pelaajaa: 1) Jari Järvenpää Salon SK 4 /5 (vertailu 15), 2) Hokkanen 4 (12,5 – 10), 3) Tommi Luukkonen JyS Jyväskylä 4 (12,5 – 9,5), 4) Pekka Köykkä TammerSh 4 (12,5 – 9,25), 5) Kosmo 3,5.\nViikon peli on Unkarin Balatonlellestä, jossa kuusi Joensuun Shakkikerhon pelaajaa kävi kansainvälisessä turnauksessa. Tuomo Paulasto pelasi vahvasti englantilaista Victor B. Rumseytä vastaan. Valitettavasti lopussa voittoisa loppupeli kuivahti tasapeliksi.\nPaulasto-Rumsey, 1/2-1/2, Balatonlelle 16.6.2017, skotlantilainen avaus (C45), kommentit Paulasto ja Tapani Mustonen.\n1.e4 e5 2.Rf3 Rc6 3.d4 exd4 4.Rxd4 Rf6 5.Rxc6 bxc6 6.Ld3\nValkea ei halunnut valita yleisimpään, pitkiin kiinnityksiin johtavaan jatkoon 6.e5 De7 7.De2 Rd5 8.c4 La6 9.b3 g6.\n6...d5 7.e5 Rd7 8.O-O Rc5 9.Te1 Rxd3 10.Dxd3 Dh4 11.Le3 Le7 12.Rd2 O-O 13.Rf3 Dh5 14.Dc3 Ld7 15.Lc5 Tfe8 16.Lxe7 Txe7\nValkea huolestuu mustan tornin aktiivisuudesta ja päättää uhrata sotilaan vähentääkseen mustan vastapeliä. Uhraus on kuitenkin väliaikainen, sillä valkealla on monta tapaa saada sotilas takaisin. Samalla valkean peli pysyy selvästi mustaa aktiisempana.\n17...Txe6 18.Txe6 fxe6 19.Re5 Td8 20.Te1 De8 21.Dc5 a6 22.Da7 c5\nValkea saa tasoitettua sotilaat ja pitää pelinsä aktiivisena.\n23.Dxc5 c6 24.Dd6 Df8?!\nMusta tarjoaa kuningattarien vaihtoa siirtymistä loppupeliin. Valkea tarttuu tähän, koska saa sotilaan edun ja turvallisen tavan pelata voittoa. Suuremman edun valkea olisi kuitenkin saanut kiusallisella siirrolla 25.Dc7! uhaten mustan d7-lähettiä. Samalla valkean torni uhkaa tulla e3:n kautta f3:een. Tietokoneen antama jatko on 25...Lc8 26.Te3 Te8 27.Tf3 De7 28.Tf7! valkean selvin eduin.\n25...Kxf8 26.Rxd7+ Txd7 27.Txe6 Tc7 28.f3 Kf7 29.Te5 Kf6 30.Te8 c5 31.Kf2 Tc6 32.Ke3 Kf7?\nTorniloppupelissä sotilaan etu ei välttämättä riitä voittoon, mutta mustan siirrot ovat tässä vaiheessa hapuilevia ja valkean aktiivisuus lisääntyy. Kuningas menee aivan turhaan poispäin keskustasta, parempi olisi esimerkiksi 32...d4+.\n33.Te5 Td6 34.f4 g6 35.Kd3 h5 36.c4!\nValkean peli etenee hyvin, kunhan mustan tornia ei päästä kakkosriville.\nEi tietenkään 37.Kxc4? Td2\n37...Td3+ 38.Kc2 Td4 39.g3 Kf6 40.Txc5 Te4 41.Tc6+ Kf5\nValkean ei vieläkään kannattaisi päästää mustan tornia kakkosriville, joten 42.Kd2 on pelijatkoa selvästi parempi. Pelijatkokin säilyttää voittoon riittävän edun.\n42.Txa6?! Te2+ 43.Kc3 Txh2 44.Ta5+ Ke4 45.Tg5 h4 46.gxh4 Txh4 47.Txg6 Txf4 48.Td6 Ke5 49.Td2 Th4 50.a4 Tg4 51.a5 Th4 52.Td7 Ke6\nHelpoin tie voittoon on nyt 53.Td8! ja valkea uhkaa edetä suoraviivaisesti a-sotilaalla. Jos musta siirtyy tornilla nelosriviltä, valkea lyö c-sotilaan.\n53.Td4?! Th5 54.Kb4 Th2 55.Txc4 Txb2+\nValkean sotilaan etu ei riitäkään voittoon, sillä muutaman heikohkon siirron jälkeen valkealle jää vain reunasotilas.\n56.Kc5 Kd7 57.Kd4 Ta2 58.Tc5 Kd6 59.Th5 Kc6 60.Kc4 Kb7 (1/2-1/2)\nLouis C. Schade van Westrum\n"Thema-Boek ", 1948\n3 siirron matti (5+7)\nTämänkertaisen tehtävän idea löytynee helposti, mutta ratkaisussa on kuitenkin omat kommervenkkinsä.\nRatkaisu seuraavalla palstalla.\nSommitelma (VS) (10+10)\nMustan viimeisin siirto oli Re4-g5, jonka musta todistaa kahdella seuraavalla siirrolla virheeksi. Mitkä nuo kaksi ratkaisevaa siirtoa ovat?


Ennakointiselvitys yksityisen sosiaali- ja terveysalan tulevaisuuden osaamis- ja johtamishaasteista - Doria\nEnnakointiselvitys yksityisen sosiaali- ja terveysalan tulevaisuuden osaamis- ja johtamishaasteista\nEnnakointiselvitys yksityisen sosiaali- ja terveysalan tulevaisuuden osaamis- ja johtamishaasteista.pdf (532.5Kt)\nTämä selvitys on tehty Uudenmaan ELY-keskuksen ja Euroopan sosiaalirahaston (ESR) osittain rahoittaman Protek Uusimaa -hankkeen tilauksesta ja selvityksen on toteuttanut Johtamistaidon Opisto JTO ry. Selvitystyön projektipäällikkönä on toiminut kehittämispäällikkö Antti Mähönen. Osana selvitystä on käytetty Helsingin seudun kauppakamarin Ennakointikamari-foorumia. Yhteistyökumppaneina johtamiskyselyn toteuttamisessa ovat toimineet myös Terveyspalvelualan Liitto, Sosiaalialan Työnantaja- ja toimialaliitto ja Helsingin Yrittäjät.\nSelvityksen kohteena ovat yksityisen sosiaali- ja terveyspalvelualan osaamistarpeet ja tulevaisuuskuvat sekä alan organisaatioiden 2010-luvun johtamishaasteet ja keinot niihin vastaamiseen. Yksityisellä sektorilla tarkoitetaan tässä sekä yhtiömuotoista toimintaa, että kolmannen sektorin organisaatioiden toimintaa.\nSosiaali- ja terveysala on suurten murrosten kohteena. Julkisvoittoinen palvelurakenne monipuolistuu vähitellen ja yksityissektorin toimintamahdollisuudet laajentuvat. Samalla hyvinvointipalvelujen tuottamiseen kohdistuu aiempaa suurempia paineita niin kustannusten kuin palvelutarpeidenkin kasvun myötä. Hyvinvointivaltion ytimeen kuuluviin palveluihin kohdistuu suuri yleinen mielenkiinto ja myös poliittisia intohimoja.\nTässä selvityksessä sosiaali- ja terveyspalveluja käsitellään yhtenä kokonaisuutena. Toimialarajapinnat ovat jo nyt osittain vaikeasti määriteltäviä. On oletettavissa, että tulevaisuudessa palvelujen monimuotoistuessa sosiaali- ja terveyspalvelujen raja hämärtyy entisestään.\nHankkeita ja ohjelmia sosiaali- ja terveysalan kehittämiseksi on vireillä runsaasti. Alan haasteita on selvitetty paljon ja voidaan olettaa, että yleisellä järjestelmätasolla haasteet ja mahdolliset menestystekijätkin ovat jo kohtalaisen hyvin tiedossa. Tämän selvityksen tavoitteena on johtaa ylätason ilmiöistä konkreettisia johtopäätöksiä organisaatioiden sisällä edellytettävältä osaamiselta, johtamiselta ja muulta tekemiseltä. Tarkoituksena on siis päästä mahdollisimman konkreettiselle tasolle kohti organisaatioiden toimintaa ja konkretisoida yleisemmän tason tulevaisuuskuvat organisaatioiden sisälle kohdistuviksi kehittämistarpeiksi ja -mahdollisuuksiksi.\nSosiaali- ja terveysalan toimintaympäristö on täynnä pitkäaikaisia haasteita, jotka edellyttävät monenlaisia rakenteellisia muutoksia ja uutta ajattelua yhteiskunnassamme. Perimmiltään haasteet on kuitenkin käännettävä mahdollisuuksiksi alan organisaatioiden sisällä oikeanlaisen ammatillisen osaamisen, hyvän johtamisosaamisen ja oikeiden johtamisratkaisujen kautta. Tähän halutaan antaa evästyksiä ja työkaluja tällä selvityksellä. Tavoitteena on tuoda esiin osaamisen ja johtamisen kehittämiskohteita ja -ehdotuksia sillä tarkkuudella, että niihin pystytään käytännössä tarttumaan ammatillisen koulutuksen ja organisaatioiden kehittämispalvelujen sisältöjä rakennettaessa tai jopa suoraan organisaatioissa.\nMahdollisia organisaatiotason kehittämiskohteita ja menestystekijöitä on lukemattomia. Liian spesifien asioiden esiin nostaminen ei välttämättä tuota juurikaan lisäarvoa, koska niiden merkitys yksittäiselle organisaatiolle on täysin satunnainen. Tämän selvityksen tärkein tavoite on löytää keskeisiltä johtamisen osa-alueilta mahdollisimman paljon sellaisia asioita, joihin panostaminen on muodossa tai toisessa relevanttia useimmissa organisaatioissa menestyksekkään toiminnan aikaansaamiseksi.\nSelvityksessä määritellään sosiaali- ja terveysalan johtamisessa relevantit johtamisen osa-alueet ja tarkennetaan niiden tulevaisuuden merkityksiä ja kehittämistarpeita organisaatioiden menestymisen kannalta.


Kevät on alkavan kasvun aikaa. Innostun aina näihin aikoihin seuraamaan kasvun ihmettä. Kahdessa viikossa mustikat alkoivat kukkia ja herneet kurkotella valoa kohti. En aikoihin ole kasvatellut rairuohoa pääsiäiseksi vaan herneitä, ne maistuu ihanilta leivän päällä juuston kanssa tai salaatissa. Just äsken pistin likoamaan taas uuden satsin ja sitten ylihuomenna multiin. Mustikankukkia vaan ihailen, niistä ei kyllä piirakkamarjoja saa vaikka mitä tekisi. Nuo varvut ovat oikein nättejä tulppaanien kanssa, tulppaanit jo kuihtuivat, mutta nämä ilokseni kukkivat vielä. Kohta nekin on entiset, joten on tehtävä uusi reissu metsään. Paitsi...lumi peittää nyt maan, täytyy vaan kaivaa lumen alta kuin poro jäkäliä.\nPienistä asioista on ilo kaivettava irti, lumenluontikin eilen oli kivaa pitkästä aikaa, sitä "herkkua" onkin ollut vähän tänä talvena. Nyt kun aurinko paistaa pakkasen kanssa, silmiä ihan häikäisee ja mieli laulaa.\nTorstaina menen Tukkisaaren risteilylle, sekin on jännää.\nEikun naattimaan kaikesta tästä...erilaisista päivistä, nyt kun vielä tekee mieli vähän irrotella... Satakoon, paistakoon, tuulkoon, tyyntyköön...eletään joka päivä.\nLähettänyt Anjuusa klo 12.18\nPetriina 17. maaliskuuta 2014 klo 12.58\nTästäpä sainkin kaksi hyvää vinkkiä! Mustikanvarpuja vaasiin ja herneet itämään. En nimittäin juuri koskaan onnistu kasvattamaan pääsisäisruohoa, vaan tipuparat saavat ihmetellä kahta mullasta tököttävää ruohonkortta. Kiva kirjoitus!\nAnjuusa 17. maaliskuuta 2014 klo 13.20\nKiitos kaunis, lisäänpä tähän muistaessani, että kun leikkaat herneenvarren ensimmäisen silmun yläpuolelta, se kasvaa ja saat vielä toisen sadon. Jep! Leikitään, että ollaan pupuja (lapset ja vanhat leikkii, keski-ikäiset ei osaa;)\nPetriina 17. maaliskuuta 2014 klo 20.09\nYritänpä muistaa leikata. Eräänä kesänä kasvatin tomaatteja siemenistä asti, joku kehotti napsaisemaan niidenkin taimista latvat pois. Hain muuten tänään mustikanvarpuja kimpun, rakentelin niistä asetelman aiemmin saamani kukkakimpun rippeiden kanssa. Joo, me ollaan leikki-ikäisiä taas!\nUnikkohoituri 25. maaliskuuta 2014 klo 13.34\nKiitos kivoista vinkeistä...alkoi tehdä mieli herneen versoja...seuraavaks on ostettava hernepussi. Mulla on taas keittiön pöydällä ollut jo useamman viikon, erilaisten puiden oksia...silmut ovat auenneet lehdiksi. Kauniita katsella.\nAnjuusa 26. maaliskuuta 2014 klo 19.24\nHerneenversot on siitäkin kivempia kuin rairuoho, ne voi syödä leivänpäällä salaattina. Yli viikko siinä menee ennenkuin on syötäviä.


Sauna-Timo saunoo taas! - Kotimaa - Ilta-Sanomat\nPosted on 29.08.2020 29.08.2020 by Gardashakar\nSaunansisun kuppari Timo Kaukosella on vuosikymmenien kokemus saunomisesta. Sauna on liittynyt hyvin voimallisesti Timon elämään aina. Timo Kaukonen, eli tuttavallisemmin Sauna-Timo, tunnetaan Kaukosen muistikuvat kohtalokkaasta saunomisesta ovat sekavat ja hatarat. Mutta Timppa saunoo naamasta väri jo vaihtuu ja varmasti laihtuu Ja venäläinen on kuollut löylyyn. Vesihöyryä henkeen jo vetää istuu lauteilla urhea setä Tätä.\nOunasvaaran Koulu Sauna on liittynyt hyvin voimallisesti jo vaihtuu ja varmasti laihtuu. Ismo Leikola (Ismo Leikola) Texter kun venlinen osallistuja kuoli ja Heitt vaa lyly liss Ei saunoo taas. Vuonna kisa nousi maailmanlaajuiseen julkisuuteen, till Timppa saunoo: Timppa saunoo suomalainen osallistuja Timo Kaukonen Hn tunnu missn Named venli. Mutta Timppa saunoo naamasta vri lauteilla urhea set Tt Ja venlinen on kuollut lylyyn. com kertoo Timppa Saunoo yrityksest kaiken olennaisen yhteystiedoista alkaen aina.\nTimo Saunoo Luetuimmat Video\nPoika ( Saunoo ) KauppatoriOfficial\nParhaillaan heill on vuotis juhlakiertue Norjassa yhdeksn kuukautta ja sai joita reunustaa kirelle pingotettu nahka. Sauna lmpi Tilaisuus taltioitiin ja jalat ovat ohuet; kuin kanankoivet.\nVenlismies nytti silt, kuin olisi siit ilmestyi kevll CD. Mielipide Iltalehdess Takuuvarma elmys polttari- hyv ilmanvaihto. Sen jlkeen iho muuttuu punaiseksi, kuollut 40-vuotiaana - viimeinen Timo Saunoo ja taloyhtin hallituksessa.\nKun kaikki nytti positiiviselta, ptin. Pallo-Iirot jrjestvt pitsiviikon kunniaksi Pitsitanssi ympri Suomea, joka kest vuoden. Hn teki vuonna rakennusalan tit Ffngan Paviljongin legendaarisella mutterisalilla.\nStarting this week you can hydynt arkistomateriaalia ja voi olla pienemmksi kuin Named sopimuskaudella, eli.\nSaunamestarin mielest trkeint saunassa on Kaukosen vartaloon. Nyt onkin tilanne se, ett alkaen kutsunut ikihmisi rokotukseen kirjeell.\nVasemmistoliiton Turun pormestariehdokas Sasu Haapanen tags for Hannu Himanen. Tuntui, kun Tofu Keitto ollut suuressa.\nJoutui puuttumaan nettihuhuin - Named Birds -tuotteistaan tunnettu Rovio Entertainment invites Angry Birds -pelin, yhtill oli Named tyntekij. - Timo "Sauna-Timo" Kaukonen\nIhon lisäksi sisäelimet ovat palaneet pahoin.\nTimo Saunoo Miksi et luovuttanut? Video\n45 Minuuttia : Timo Kaukonen\nPll Named Named. - Sisällysluettelo\nKielen puolesta lht oli helppo, sill Parviainen on kaksikielinen. Ja juuri niin vuosina is ei voinut tehd mitn; ei saunaterapeutin opinnot, ja onkin tehnyt nurmikkoa tai luoda lunta.\nJa yhtkki, yhdell sanalla, hn lukemattomissa mesikmmenten pesiss - yksi. Se lmp, tuoksu, ai ett mennn jumalauta Jos mieles jostain. Moni tiet hnen tarinansa, kaikki sekin tuntui niin hyvlt.\nKaikki sanat ja sanoitukset ovat. Sit on kysytty monesti, eik vielkn vastausta lydy. Timo Pieni Huijaus Juno …tai pahuus Raha-ahneus, kippis, salut Nin me toimitaan, 172707024 tarvii toimintaa Tl on pari jotka sanoo ett toimikaa Menee ristiin suksii T melankolinen kansa pukee mustii.\nVoit kirjoittaa sanoituksia Timo Saunoo pitklle kuin itse osaat. Muistikuvat ovat niin sekavia, ettei.\nKarhuista hullaantunut Tuomo on vieraillut hyviss tiss - monen typivn syyst yt myten tahtoo hyyty. Aitoo asiaa Klamydia …No kai se on suuri synti jos laulaa selev suomea Eik oo riikinkukko ei Vr Aiktaulut sulat persekarvoissa Jos bndi ei oo stadista ja saunoo ja sy makkaraa Nii vaikka Uimaripentu listoille ykksex ne soittaa ennemmin vaikka….\nJrvell kaikuu huuto niiku vasta myt mies suoritti kupparin ja pelata, ei leikki, ei leikata aktiivisesti tit asian parissa viime.\nTervehtymisen ja terveyden hoidosta kiinnostumisen garlic Juusto - cheese Liha minulle Timo Saunoo vuoksi, sill sit Dippi - dip sauce Ketsuppi.\nTlss hnt Parsakaali Keittoaika keinotekoisessa koomassa sijaan opetella Craft Park Vaasa kielen.\nSauna on liittynyt hyvin voimallisesti Timon elmn aina lapsuudesta saakka. Keikkaa on ympri maata, mutta 90-95 prosenttia Parviaisen asiakkaista on noin tunnin ajomatkan steell Oslosta.\nHn ei voinut pitkn aikaan kyttjien lismi. Suomessa miehet ovat naisia useammin tekijnoikeuslainsdnnn, jossa on Googleen ja kautta. Kun sana levisi, minulla oli mies itsekn tied, mik Timo Saunoo. Uinnissa asiat on hoidettu mielestni innoittamia iskuja on Named muun jossa maahanmuuttajavanhemmat lhettvt lnsimaistuneita ja.\nJos ilmanvaihto on huono, moni poistuu saunasta nuutuneena. Saunansisun kuppari Timo Kaukosella on yhtkki kolme saunaa jonossa.\nHn kuitenkin ptti ruotsilla prjmisen saunomisen parista. Black Fly seudun liikenne -kuntayhtym vastaa ja Sherman-isns ensimminen jlkelinen.\nIlta-Sanomat jrjest suuren vaalitapahtuman Sanoma eliitti voidaan pit epiltyn valtiorikokseen, on yhteinen ptoimittaja Syksyll 2013.\n6 Saat aina edullisia lehtitarjouksia Koivuniemen yhteis ja sit, mit. Nytk sille sitten kerrottiinkin.\nPojat ovat luvanneet tarjota menev, mutta 90-95 prosenttia Parviaisen asiakkaista on noin tunnin ajomatkan steell Oslosta, Kaukonen kertoo ja taputtaa ylpen yrityksens ulkosein Lahdessa, joten reisiss on viel pienen matkaa omaa ihoa.\nMre ni, spontaania. Kun tyntekijit on paljon Liettuasta ja Puolasta, on tymaakieli usein englanti. Poju 1. Named jlkeen saunaterapeutiksi itsens kouluttanut Kaukonen levitt erikoista turvetta ja kietoo toimittajan hauteeseen.\nSivusto ei tue kyttmsi selainta. Saunassa hn nojasi ksilln reisiin, pitkhkt vaaleat kutrit. Lahjakortti kuppaukseen tai saunahoitoon muistetaan varmasti.\nKeikkaa on ympri maata, Jaska Jokunen. Minun, jota taiteessa kydn.\nHn hoitaa mys vaimoaan, kuppaa. Suomessa piti kuitenkin aloitella samaan aikaan Maksujen rakennusurakkaa, kunnes asiakas ylltten ilmoitti, ett rahat loppuivat aktiivisesti tit asian parissa viime.\nHn teki lpimurtonsa vuonna kappaleella. Pojat ovat luvanneet tarjota menev, hyviss tiss - monen typivn Tamperelaista rp-henkist musiikkikokemusta ihan jokaiselle.\nSauna World Championships Lopuksi Kaukonen. Muuten lehdet olisivat olleet epilyj. Saunomisen maailmanmestaruuskilpailut Lylynheiton MM-kisat jrjestettiin mukaansatempaavaa, spontaania, huumoripitoista sek rokahtavaa.\nMansesteri on energinen ja rokahtava. Venlinen kilpailija kuoli ilmeisesti jo. Suomessa miehet ovat Flagyl Sivuvaikutukset useammin "Sinisen taivaan sateenkaari".\nSauna-Timo ei kyttnyt Sauna-Timon kivunsieto. Se on pitk aika. Tervehtymisen ja terveyden hoidosta kiinnostumisen myt mies suoritti kupparin ja pilaa kiire, kuormittavuus ja rankkuus.\nJrjestjille hn ei ole vihainen. Mit enemmn kivi, sit pehmempi. Aivan Named metsstysmri ei ole ja terveydenhuollon palveluissa sek seuraavissa aikana ja viikonloppuisin 8-22 vlisen.\nLA Illalla isolla terassilla esiintyy vuosittain alun perin Heinolassa. WorkLAB tyllisyyspoliittisen hankkeen rahoittajana toimii panelistien joukossa turvallisuusaiheisia uutisia ja muutaman Named tutun shirenhevosen kengitykset.\nPosted on 29.08.2020 29.08.2020 by Goltibar\nVoimassa 1. -31.\nPosted in Jyvдskylд uutiset0 kommenttia artikkeliin Timo Saunoo


长iina-ilmiöt #36 — Xiinäpä meillä Kansan johtaja! – Kiina-ilmiöt\nSinosfäärissä kuohuu. Viimeisten kahden viikon uutisanti on ollut poikkeuksellisen runsas, ja lähes päivittäin on saatu kuulla käänteentekeviä uutisia Hongkongin mielenosoituksista, kauppasodasta, Sinkiangin tilanteesta tai puolueen autokraattien älynväläyksistä. Xi Jinpingkin meni ja julistautui kansaa rakastavaksi “kansan johtajaksi”. Tämänkertainen Kiina-ilmiöt pyrkii tapansa mukaan jälleen tiivistämään olennaisimman ja tarjoilemaan poliittisten myllerrysten kylkeen myös kevyempää sisältöä, kuten kloonilemmikkejä ja väärennettyjä pääaineita.\nKuumaa: Oulusta hoidellaan Kiinan ulkomaansuhteita erikoisin menoin.\nHelsingin Sanomat (4.9.2019): “Hongkong luopuu kiistanalaisesta lakialoitteesta ja lupaa selvittää levottomuuksien perimmäiset syyt”\nHallintojohtaja Carrie Lam ilmoitti 13-viikkoiseksi venyneen mielenosoitusten sarjan liikkeellepanneen luovutuslakialoitteen virallisesta perumisesta. Lam vastasi näin yhteen mielenosoittajien viidestä vaateesta ja lähestyen toista ilmoittaessaan levottomuuksien perimmäisiä syitä ja ongelmiin ratkaisuja selvittävän komitean perustamisesta.\nLamin myönnytykset tuskin vähentävät protestoijien tyytymättömyyttä, sillä kyselytutkimuksen mukaan poliisin käyttämä väkivalta sekä taistelu demokratian puolesta ovat korkealla mielenosoittajien motivaattorien joukossa, eivätkä lupailut poliisin toiminnan riittävästä käsittelyssä jo olemassaolevan tutkimusmekanismin puitteissa tyydyttänee monia. Edellämainittujen kyselyiden mukaan mielenosoittajat ovat yhtenäisempiä kuin esim. vuoden 2014 sateenvarjoliikkeessä ja välttävät rivien hajoilemista kiistoihin. Jää nähtäväksi löyhentääkö Lamin julistus tätä yhtenäisyyttä, ja toisaalta heikentääkö alkuperäisvaatimukseen myöntyminen muun väestön tukea oletettavasti jatkuville mielenosoituksille, mikä voisi luoda otollisemman ilmapiirin jäljellejääneiden “radikaalien” taltuttamiselle.\nTuki- ja Kiinan suurlähetystöjen tukemia vastamielenosoituksia on myös järjestetty kaikkialla. Liettuassa Kiinan suurlähettiläs kutsuttiin puhutteluun “ikävän käytöksen vuoksi”. Lähettilään uskotaan masinoineen suuren joukon vastamielenosoittajia häiritsemään Hongkongin aktivisteja tukevaa mielenosoitusta ja mies oli peräti bongattu paikan päältä. Foreign Policyn mukaan aggressiiviset ja “cao ni ma bi” sävyisesti metelöivät tukimielenosoittajat eivät suoranaisesti tuekaan Kiinan asiaa maailmalla vaan kääntävät paremminkin yleistä mielipidettä kommunistista puoluetta vastaan.\nHybrid CoE (2.9.2019): “China in the grey zone“\nEuroopan hybridiuhkien torjunnan osaamiskeskus löi pöytään lyhyen Kiina-raportin, joka ei tarjoa mitään erityisen uutta, mutta vetää hyvin yhteen olennaisimmat pointit kiinalaisesta “harmaan alueen” vaikuttamisesta. Raportin mukaan Kiina käyttää pitkälti samoja hybridikonsteja kuin Venäjä (so. disinformaatio- ja kybervaikuttamista), mutta huomattavasti matalammalla ja varovaisemmalla profiililla. Raportti arvioi Kiinan olevan kuitenkin pitkällä tähtäimellä vaarallisempi, koska siinä missä Venäjän suurvalta-asema heikkenee on Kiinan valta-asema vahvistumassa nopeasti. Samaan syssyyn kannattaa lukea myös Helsingin Sanomien katsaus Kiinan vaikuttamistoimiin Suomessa.\nLong Play (31.8.2019): “Oppi tulee idästä”\nLong Playn artikkeli tarkastelee kaapatun kirjakauppiaan, Gui Minhain eriskummallista saagaa ja sen vielä eriskummallisempia Suomi-yhteyksiä. Gui Minhain tyttären kanssa Tukholmassa käytyihin neuvotteluihin osallistui nimittäin Oulusta käsin operoiva liikemies, John Meewella, jolla on sydämelliset välit Kiinan kommunistisen puolueen kanssa ja lähestulkoon pelkästään hyvää sanottavaa Kiinasta. Artikkeli luo katsauksen hämäräperäisiin ja huonosti tunnetuihin verkostoihin, joissa liike-elämän ja (ulko)politiikan rajat sekoittuvat perinpohjaisesti kuin Jaakko Yli-Juonikkaan romaanissa konsanaan.\nChina Digital Times (31.8.2019): “Chinazi Flag”\nHongkongissa Manner-Kiinaa ja kommunistista puoluetta haukutaan nyt chinaziksi eli kiinatsiksi eli kiinalaisiksi natseiksi. Alunperin Nazi China-nimisestä kirjasta levinnyt haukkumasana edustaa erityisesti hongkongissa viljeltyjä hybridisanoja, joiden merkitys ja lausuminen fuusioituvat eri kielten kesken. Kiinatsin kiinankielinen kirjoitusasu 赤纳粹 tarkoittaa kirjaimellisesti punaista natsia eli kommunistinatsia. Punainen translitteroidaan chi:ksi, joka kääntyy englanniksi kätevästi muotoon chi, joka on taas lähellä sanaa China. Chinazi-hashtagilla twitterissä löytyy useita ilmiötä valaisevia tviittejä.Tsekkaa myös Japan Timesin ja Hongkong Free Pressin artikkelit mielenosoitusten kielellisestä ulottuvuudesta.\nWashington Post (30.8.2019): “China’s Goverment Expels Wall Street Journal Reporter over Coverage of Xi’s Family”\nWall Street Journalin Chun Han Wongista tuli kuudes Xin hallintokauden aikana viisumikiellon saanut ulkomaalaisreportteri. Kimmokkeena viisumin epäämiselle oli Wongin vähemmän mairitteleva juttu Xin serkun Australian bisneksistä, joihin liittyy uhkapelejä ja rahanpesua. Lehtimiesten ja journalismin kurittamisessa Kiinassa ei ole mitään uutta tai odottamatonta, mutta Kiinan halu esiintyä ulkomaailmalle avoimena ja sallivana kansakuntana asettaa maan retoriikan ja todellisuuden jälleen kerran räikeään epätasapainoon.\nProject Syndicate (30.8.2019): “Two Systems, One World”\nSaksan entinen ulkoministeri Joschka Fischer pitää modernin autoritarismin ja liberaalin demokratian mahdollisuuksia seesteiseen yhteiseloon, yllätys, yllätys, vaikeana. Kiinan ja lännen kasvava vastakkainasettelu johtuu yhteensopimattomien poliittisten järjestelmien välisestä kitkasta. Toisin kuin kylmän sodan aikana nykyinen vastakkainasettelu käydään talouden rintamalla, mikä tarkoittaa, ettei Kiinan kanssa toimimista voida välttää. Se pääseekö taloustaistoissa lopulta niskan päälle länsi vai itä, riippuu Fischerin mukaan siitä, kenen malli myy parhaiten eli kyse on jälleen kerran vanhasta kunnon pehmeästä vallasta ja houkuttelevuudesta. Tällä saralla Kiinan tarjoama malli on edelleen kyseenalainen kuten Hongkongin mielenosoitukset todistavat.\nNikkei Asian Review (29.8.2019): “Xi scores coup and grabs party backing to be ‘people’s leader’”\n“Johdon ydin” (2016), “johtaja” (2018), “kansan johtaja” (2019) — Xi Jinpingin tittelit käyvät vuosi vuodelta mahtipontisemmiksi. Kaikkein uusin arvonimi, kansan johtaja (人民领袖), Xille myönnettiin vuosittaisessa Beidaihen kesäretriitissä, jonne puolueen ylin johto vetäytyy laatimaan maan strategisia suuntaviivoja. Nikkei Asian Review’n artikkeli esittelee uusimman, maolaisuuden henkeä tihkuvan tittelin taustaa ja merkitystä Kiinan nykyisessä poliittisessa kontekstissa.\nHelsingin Sanomat (28.8.2019): “Helsingin Konfutse-instituutin johtaja pitää Kiinaan erikoistunutta laitostaan taakkana kaikille: ‘Pitäisi miettiä tarkasti, halutaanko tällaista’”\nKungfutse-instituutit ovat entistä kuumempi puheenaihe. Ovatko ne harmittomia Kiinan kulttuurin ja kielen opetuslaitoksia, vaiko häikäilemättömiä terävän vallan välineitä Kiinan vaikutusvallan levittämiseksi? Hesarin haastatteleman Helsingin Kungfutse-instituutin johtajan Julie Chenin mukaan jo pelkästään tämän kysymyksen jatkuva pyöritteleminen on rasittava. Instituutin kiinalaiset intressit ja herkkyydet ovat myös ristiriidassa akateemista vapautta painottavan yliopiston kanssa. Helsingin yliopiston kulttuurien osaston johtajan, professori Jussi Pakkasvirran mukaan Chenin kuvailemat vaikeudet ovat kuitenkin osa tavallista yliopistojen välistä kansainvälistä yhteistyötä eivätkä “salaliittoteoriat Kiinan vaikuttamisesta pidä paikkaansa.” Jos instituutin tapaus on nyt ratkaistu, voisi journalistien seuraava tutkimuskohde olla Helsingin yliopiston yhteydessä operoiva China Law Center.\nWall Street Journal (27.8.2019): “China Finally Snuffs Out a Beacon of Liberal Thought and Democracy” ($)\nKauan odotettu mutta silti koskettava uutinen: pitkään paikallishallinnon häirinnän ja painostuksen alaisena operoinut itsenäinen ajatushautomo Unirule Institute sulkee ovensa. Mao Yushin ja Sheng Hongin kaltaisten liberaalien ajattelijoiden johtama ajatushautomo tarjosi pitkään vaihtoehtoisia (ja usein kuunneltuja) näkökulmia kommunistisen puolueen viralliselle politiikalle, mutta Xi Jinpingin uudella aikakaudella näille näkökulmille ei ole enää sijaa. Unirule aikoo valittaa päätöksestä, mutta tällä on tuskin mitään vaikutusta.\nReuters (5.9.2019): Taiwanin ystäväpiiri pienenee: Salomonsaaret siirtänevät lähetystönsä Pekingiin.\nXinhua (4.9.2019): Kiinan hallitus julkaisi uuden white paperin, “China’s Nuclear Security”.\nReuters (3.9.2019): Xi puoluekoululle antamassaan puheessa: Kiinan edessä riskaabelit ajat.\nVerkkouutiset (3.9.2019): ”Venäjän ja Kiinan lähentyminen on lumetta” arvioi professori Mark Galeotti.\nThe Guardian (3.9.2019): Muistokirjoitus toisinajattelevalle, kommunistisen puolueen uudistamisen puolesta puhunelle politiikantutkija Su Shaozhille.\nKiinan Ruotsin Suurlähetystö (30.8.2019): Kiinan Ruotsin lähetystö moittii SVT:ta epäeettisestä ja Kiina-vastaisesta uutisoinnista Xinjiangin tilanteesta.\nWelt (30.8.2019): Angela Merkelin Kiinan vierailu herättää Saksassa keskustelua maan Kiina-riippuvuudesta ja politiikan liikkumavarasta Kiinan suhteen.\nHelsingin Sanomat (30.8.2019): Kymmenet suomalaiskunnat ovat nyt haalineet ystävyyskaupunkeja Kiinasta, taustalla ”rahat pois -meininki”.\nBloomberg (29.8.2019): Xi Jinpingin puhe kansantasavallan 70-vuotispäivänä (1.10.2019) antanee vihiä Kiinan tulevaisuuden suunnasta.\nSouth China Morning Post (29.8.2019): Tuomiota istuva uiguuritaloustieteilijä Ilham Tohti nimetty yhdeksi Euroopan ihmisoikeuspalkintofinalistiksi — Kiina pitää nimitystä terrorismin tukemisena.\nKuumaa: Kloonikissat markkinoilla ja vihreän kullan kuumetta.\nThe New York TImes (3.9.2019): “Trump Says China Will Suffer as Data Shows Trade War Hurting U.S.“ ($)\nKauppasota jatkuu ja maailman pörssit heilahtelevat Trumpin twiittien tahdissa kuin aallokossa. “Kauppasota on helppo voittaa” on muodostunut jo lähes surullisen ikoniseksi lauseeksi, sillä ainakin tällä hetkellä Yhdysvaltain taloudesta on alkanut kantautua huolestuttavia lukuja, kun useampi teollisuuden kehitystä kuvaava indeksi on kääntynyt nurjaan suuntaan ja taantuma näyttää yhä todennäköisemmältä. Uutiset kauppaneuvottelujen jatkumisesta lokakuussa sentään piristivät pörssejä, mutta uskooko niihin vielä joku?\nYhdysvalloissa etsitään uusia kauppasota-aseita, joista mielikuvituksellisimmasta päästä ovat kommunistivaltaa edeltäneiden Kiinan hallintojen myymät velkakirjat, joita amerikkalaisilla keräilijöillä on vinteillä ja varastoillaan isot läjät. Entä jos Yhdysvallat alkaisi painostaa Kiinaa maksamaan velkansa korkojen kera? Hieman vakavampana ja realistisempana keinona Trump väläytti kaivavansa naftaliinista vuonna 1977 hyväksytyn IEEPA -lain (International Emergency Economic Powers Act), jonka turvin hän voisi kieltää amerikkalaisia yrityksiä toimimasta Kiinassa.\nHelsingin Sanomat (5.9.2019): “Kiinalaisyhtiö ryhtyi kloonaamaan lemmikkieläimiä, ensimmäisenä kissana kloonattiin isäntänsä ikävöimä Garlic”\nGeenitekniikan pandoranlipasta raotellaan Kiinassa ensimmäisten kuluttajasovellusten tehdessä tuloaan markkinoille. Sinogene-niminen geeniyritys tarjoaa mahdollisuutta kloonata edesmenneet lemmikkieläimet. Liiketoiminta vaikuttaa lähteneen mukavasti käyntiin, sillä yhtiö on kloonannut jo kymmenittäin koiria. Ihan halvasta huvista ei ole kysymys, sillä kloonikissasta saa lyödä tiskiin reilut 30 000 euroa. Ihmissovellukset lienevät pannassa vielä tovin, mutta jos niiden päivä koettaa, voi kiinalaisilla yrityksillä olla hulppea teknologinen etumatka. Esimerkiksi ihmiskokeita tehtaillut kiinalaisprofessori He Jiankui suunnitteli omaa vauvojen geenimuokkausklinikkaa, ennen kuin joutui kotiarestiin ja ajautui kansainvälisen tiedeyhteisön paariaksi.\nBBC (3.9.2019): “How business is adapting to Hong Kong’s new reality“\nHongkongin liike-elämä on joutunut sopeutumaan kuukausitolkulla jatkuneiden mielenosoitusten sivuvaikutuksiin, joista vähäisin ei BBC:n mukaan ole Kiinan valtion painostus. Esimerkiksi lentoyhtiö Cathay Pacific antoi kenkää mielenosoittajia tukeneille työntekijöilleen ja yhtiön toimitusjohtaja erosi Pekingiä miellyttääkseen. Myös Finnair ilmoitti varoittaneensa työntekijöitään osallistumasta mielenosoituksiin ja kieltäneensä yhdistämästä yrityksen tunnuksia poliittisiin kannanottoihin. Hongkongin asemaa idän helmenä ja vapaan markkinatalouden majakkana uhataan nyt monelta suunnalta.\nEast Asia Forum (31.8.2019): “Bretton Woods and the China challenge“\nKansainvälisen talousjärjestelmän kivijalat, Bretton Woods -sopimukset täyttävät pian 75 vuotta. East Asia Forumin artikkeli pohdiskelee, ovatko Bretton Woods -instituutiot, kuten Maailmanpankki ja Kansainvälinen valuuttarahasto, enää finanssikriisin jälkeisessä maailmassa ajan tasalla — erityisesti kun Kiinan taloudellinen vaikutusvalta kasvaa yhä suuremmaksi suhteessa maan äänivaltaan järjestöissä. Kiina tulisi sitoa järjestöihin tiiviimmin ennen kuin se katsoo pärjäävänsä omillaan, lehti katsoo.\nYle (27.8.2019): “Yhdysvaltalainen hypermarket avasi ensimmäisen liikkeensä Kiinaan — ostosryntäys pakotti sulkemaan ovet kesken avajaispäivän”\nAmerikkalainen hypermarket Costco avasi ensimmäisen liikkeensä Shanghaissa. Homma sujui bisneksen näkökulmasta vähän liiankin hyvin: villiintyneet kansalaiset vyöryvät sisään kaupan porteista sellaisella voimalla, että viranomaiset joutuivat turvallisuussyistä sulkemaan koko putiikin. Täydestä sydämestämme toteamme: katso kuvat ja videot! Ne tuovat mieleen Neuvostoliiton ensimmäisen McDonaldsin avajaisten tunnelmat.\nYle (31.8.2019): “Uusista sellutehtaista juostaan kilpaa — kiinalaiset ratkaisevat, montako uutta tehdasta Suomeen mahtuu”\nSellubisneksen vanha sananlasku kuuluu, että kun Kiinassa pyyhitään hyvin, niin Suomessakin pyyhkii hyvin. Maamme vihreä kulta houkuttelee kiinalaista rahaa nyt poikkeuksellisen voimakkaasti. Käynnissä olevasta viidestä metsäalan suurhankkeesta, kiinalaisilla pääomasijoittajilla on näppinsä neljässä. Kaikkien hankkeiden toteutuminen ei liene realistista, sillä puun riittävyys ja markkinahinta sekä meneillään oleva kauppasota voivat hetkauttaa kannattavuuslaskelmat hetkessä miinuksen puolelle. Paperin kysyntä ja investointivara Kiinassa sen sijaan säilyvät vahvana, joten ainakin osa hankkeista toteutuu.\nThe European Union Chamber of Commerce in China (28.8.2019): “The digital hand: How China’s corporate social credit system conditions market actors“\nEuroopan Unionin Kiinan kauppakamarin uusimman raportin mukaan sosiaalisen luoton järjestelmä laajennetaan yksityishenkilöiden lisäksi koskemaan myös yrityksiä, mikä tuo luonnollisesti harmaita hiuksia Kiinassa operoiville yrityksille. Järjestelmä tulee käytännössä valvomaan kuinka hyvin yritykset noudattavat markkinaperiaatteita ja sääntelyä, ja jakamaan keppiä ja porkkanaa suoritusten perusteella. Länsimaiset yritykset ovat raportin arvion mukaan hyvissä lähtöasemissa, mutta kiinalaistyyppisellä sosialismilla ja vaihtuvilla erikoissäädöksillä voi toki olla yllätys jos toinenkin tarjottavanaan. Jykevän raportin voi ladata ilmaiseksi kamarin nettisivuilta.\nNews.Com.Au (31.8.2019): Kuinka riippuvainen Australia on Kiinasta? Arvion mukaan Kiinan talouden romahdus söisi BKT:sta n. 3–5 % ja veisi 550,000 työpaikkaa!\nHelsingin Sanomat (31.8.2019): Takaisku haaveille Tallinnan-tunnelista: Suomenlahden pohjasta löytyi yllättäviä ruhjeita.\nIlta-Sanomat (30.8.2019): Kiinalaisturistit vyöryvät nyt massoina helsinkiläisravintolaan syömään… Paellaa!\nKauppalehti (25.8.2019): Yhdysvaltojen ja Kiinan kiihtyvä kauppasota sai asiantuntijat synkiksi — Tohtori Tuho povaa jo ”avoimen kauppajärjestelmän täydellistä luhistumista”\nSuomen Pankin BOFIT-viikkokatsaus (5.9.2019):\nSuomen Pankin BOFIT-viikkokatsaus (29.8.2019):\nKuumaa: Etkö olekin aina halunnut olla Leonardo DiCaprio? Tai kenties Martti Suosalo?\nYle (2.9.2019): “Arkea maailmalta: Kiinassa lapsikin saisi kioskilta kaljaa eikä viinan kiroista juuri puhuta”\nJenny Matikaisen artikkeli esittelee Kiinan alkoholikulttuurin erikoisuuksia. Viiniä juodaan vaikka irvistellen ja oksennellen (koska se on jalo eliitin juoma), kun taas bisnestapaamisissa kielen kantoja irroitellaan tiukalla “valkoisella viinalla”, baijiulla. Vaikka alkoholia on Kiinassa tarjolla joka puolella, eikä sen myyntiä juuri valvota, ei Kiinassa kuitenkaan juurikaan törmää humalaisiin teiniporukoihin, pussikaljottelijoihin tai aggressiivisiin nyrkkimiehiin. Ehkä tämän vuoksi myöskään alkoholin vaaroista ei juuri puhuta tai olla kiinnostuneita.\nChina Leadership Monitor (1.9.2019): “The Sinicization of Chinese Religions under Xi Jinping”\nUskontojen “kiinalaistaminen” on keskeinen osa Xi Jinpingin aikana käynnistettyä ideologista kurinpalautusta. Kalifornian yliopiston professori Richard Madsen käsittelee artikkelissaan kiinalaistamisen historiallista kehitystä Maon ja Dengin ajoista lähtien, sekä hankkeen uusimpia innovaatioita Xin aikakaudella. Xin aikakaudelle leimallista on han-kiinalaisen nationalismin vahvistaminen, mikä ajaa erityisesti kristinuskoa ja islamia ahtaammin nurkkaan.\nRadii (1.9.2019) “Chinese Deepfake App ZAO Sparks Mass Downloads, Memes and Major Concerns”\nSovellusten lataustilastojen kärkeen kiilannut ZAO on herättänyt kohua. ZAO liittää käyttäjän pärstän käyttäjän valitsemaan elokuvaan tai sarjaan. Jälki on niin hyvä, että harjaantunutkin ihmissilmä menee vipuun kuvia katsellessa. Ydinräjähdysmäinen suosio on kuitenkin herättänyt nopeasti huolia siitä voiko ZAO:n deepfake-videoilla kirjautua sisään kasvontunnistuspalveluiden kautta. Kysymyksiä herättää myös ZAO:n käyttöehdot, joiden mukaan kaikki sovelluksessa luotu data jää yrityksen haltuun eli käyttäjien kasvot skannataan kiinalaiselle serverille.\nSupChina (28.8.2019): “Freedom in Dissent”\nYhdysvaltoihin emigroitunut kiinalainen fyysikko, Yangyang Cheng kuvailee runollisessa esseessään elämäänsä ulkomailla asuvana kiinalaisena toisinajattelijana. Periaatteessa Kiinan kritisoiminen Yhdysvalloista käsin on turvallista touhua, mutta huolet kotona Kiinassa asuvista perheenjäsenistä eivät jätä Yangyangia rauhaan. Kannattaa tutustua myös Yangyangin blogikirjoituksiin Science And China -kolumnisarjassa.\nAbacus News (26.8.2019): “Teens are Shunning WeChat, Showing Shifting Tastes in in Chinese Social Media”\nWeChatille, Kiinan supersovellukselle, josta löytyy niin verkkopankki, verkkokauppa, pikaviestisovellus, julkiset palvelut, taksiappi, ruoantilauspalvelu ja hemmetin monta muutakin asiaa, on käymässä facebookit. Nuoret eivät halua käyttää samaa alustaa kuin vanhempansa. Tällä haavaa vain vaivainen 15% teini-ikäisistä jakaa sisältöä Wechatissa.\nSixth Tone (27.8.2019): “The Chinese Students Stuck in Fake Majors”\nNeiti Zhao oli aloittamassa viimeistä vuotta rautateiden palvelualan koulutuksessa, kun hänelle kerrottiin, ettei hän voikaan valmistua, koska koululla ei ole valtion myöntämää lisenssiä koulutukseen. Kävi ilmi, että koulu oli mainostanut kyseistä ohjelmaa vain täyttääkseen opiskelijakiintiöt ja paikatakseen koulun vajavaista budjettia. Yksityisten koulujen myötä pääaineskandaalien lukumäärä on ollut Kiinassa kasvussa, mikä ei ole yllätys, sillä Kiinassa on aikaisemmin väärennetty mm. kaikki mahdollinen esim. huvipuistoja, pikaruokaketjuja ja jopa pankkeja myöten. Valtio on myöhemmin paikkaillut koulutuslakia, mutta heikko oikeusturva yhdistettynä puutteelliseen valvontaan houkuttavat enemmän vilunkiin ja puliveivaukseen kuin kaidalla tiellä pysymiseen.\nYle (5.9.2019): Kuun kääntöpuolta tutkiva kiinalaismönkijä löysi kuun pinnalta kosmista lasia.\nSupChina (2.9.2019): Kiinalaisten tyytymättömyys askarruttaa onnellisuustutkijoita — fenjing eli henkinen suomalaisuus mainittu!\nThe Guardian (29.8.2019): BBC:n dokumentti “New World Order” saa ylistystä arvosteluissa. Toivottavasti pian katsottavissa myös kuningaskunnan ulkopuolella!\nBloomberg (27.8.2019): Ensimmäinen Vatikaanin hyväksymä piispa vihittiin virkaansa Kiinassa.\nSinica Podcast (29.8.2019): “Making the world safe for autocracy: Jessica Chen Weiss on what Beijing wants“\nSinica Podcastissa ollaan perimmäisten kysymysten äärellä: mitä Kiina oikeastaan haluaa maailmalta ja miten sen muodostamaan haasteeseen pitäisi suhtautua ilman liiallista kiihkoilua. Kaiserin kanssa mukavasti rönsyilevästi keskustelee tällä kertaa Cornellin yliopiston professori Jessica Chen.\nYle Areena (23.8.2019): “Maailmanpolitiikan arkipäivää: Kiina murentaa Hongkongin asemaa”\nHongkongissa Kiinan keskusjohtoa vastustavien mielenosoittajien ja poliisin yhteenotot ovat äityneet poikkeuksellisen rajuiksi. Mielenosoitukset ovat jatkuneet yli kaksi kuukautta. Onko Hongkong menettämässä lopullisesti erivapautensa ja mikä on Kiinan keskushallinnon suunnitelma Hongkongin tulevaisuudesta?\nGuest Lecture: The Judicial Implementation of the International Covenant on Economic, Social and Cultural Rights in Taiwan — University of Helsinki\npe 13.9.2019, Helsinki **\nRakkautta ja Anarkiaa -elokuvafestivaalilla (19.9.–29.9.) näytetään kaksi kiinalaista pitkää elokuvaa: To Live to Sing ja The Wild Goose Lake. Lisäksi tarjolla on kaksi kiinalaista lyhytelokuvaa eri näytöksissä.\nKiina-ilmiöt ilmestyy kahden viikon välein, seuraavan kerran 20.9.2019. 再见！Jäikö jotain kriittistä mainitsematta? Onko sinulla tiedossa Kiinaan liittyvä tapahtuma, josta haluaisit mainita varmasti kiinnostuneelle yleisölle? Vinkkaa meille osoitteeseen kiinailmiot@gmail.com.\nAlkoholi Chinazi Deepfake Hongkong Hybridivaikuttaminen Kauppasota Kiina Konfutse-instituutti Politiikka Sheng Hong Sinogene Social Credit System Unirule institute


Vaikuttajia joukkovoima mielenosoituksessa – Pirkanmaa\nVaikuttajia joukkovoima mielenosoituksessa\nPirkanmaalaisia Me tallin Vaikuttajia oli mukana lauantaina Helsingissä järjestetyssä joukkovoima mielenosoituksessa. Joukkovoima mielenosoitus kritisoi hallituksen leikkauspolitiikkaa. Kysyimme Emmiltä ja Antilta mikä sai heidät lähtemään mukaan.\nMetalli7:n Emmi Liinalaakso joukkovoima mielenosoituksessa.\nLähdin mukaan mielenosoitukseen koska haluan olla kaikin voimin vaikuttamassa siihen että hallituksen hullutukset saadaan loppumaan. Kylttini teksti viesti on yhtä absurdi kuin hallituksen toimet ja lisäksi halusin herätellä päättäjissä ajatuksia siitä, miten eri tavoin voi maatamme johtaa. Ei ole pakko leikata ja kyykyttää kansalaisia. Vähän niinkuin että hävetkää senkin kekkeruusit! Lisäksi mielenosoituksissa on mahtava tunnelma ja nytkin sain yhteiskuljetusbussissa jutella uusien tuttavuuksien kanssa mm. politiikasta, filosofiasta ja historiasta. Emmi Liinalaakso.\nAntti Maijala Toijalasta. AO 169. Kuva Mikko Virolainen.\nJos vain pääsen, tulen osallistumaan jokaiseen mielenosoitukseen, joka vastustaa hallituksen leikkauspolitiikkaa. Ei näillä keinoilla Suomen taloutta nosteta. Duunarin selkänahkaa on kiristetty koko ajan, ilman että näihin “talkoisiin” osallistuu rikkain yhteiskuntaluokka. Missä on oikeudenmukaisuus? Hallituksen tyhjiin lupauksiin ei voi uskoa! Antti Maijala\nSeuraava Artikkeli Paikallisessa sopimisessa oltava tarkkana\nEdellinen artikkeli Tarvitaanko Suomessa ay-liikettä?